¿Kuna arutsa liytʼäta? Abjasia Abui Abé Acholi Afrikáans Akha Alemán Altaico Aluro Amárico Angola markan amparamp parlirinakataki Argentina markan amparamp parlirinakataki Armenio Armenio occidental Ateso Atié Aymara Ayá Azerí Azerí (alfabeto cirílico) Bashkir Bassa (Camerún) Bassa (Liberia) Batak simalunguno Batako karo Batako toba Becol Bete Biak Birmano Bislama Bolivia markan amparamp parlirinakataki Boulou Caboverdés Camboyano Cebuano Chabacano Changana (Zimbabue) Chichewa Chiga Chin tiddim China markan amparamp parlirinakataki Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chopi Chuabo Chuvash Cibemba Cinamwanga Cingalés Citonga Colombia markan amparamp parlirinakataki Congo Coreano Criollo de Reunión Criollo de las Seychelles Criollo guadalupeño Criollo guayanés Criollo haitiano Criollo inglés de Belice Criollo mauriciano Cuba markan amparamp parlirinakataki Damara Dangme Danés Dayak Diula Duala Efik Embunda Endebele Endonga Endáu Enzema España markan amparamp parlirinakataki Español Estados Unidos markan amparamp parlirinakataki Estonio Ewé Fanti Finlandia markan amparamp parlirinakataki Finlandés Fiyiano Fon Francés Futunés Ga Galés Gitonga Gokana Griego Guaraní Guaraní boliviano Guerzé Gueré Gun Hausa Herero Hiligaynon Hindi Holandés Hunsrik Húngaro Iban Ibanag Ibinda Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Irlandés Isoko Italia markan amparamp parlirinakataki Italiano Javanés Kabiye Kachin Kadazan-dusun Kannada Kaonde Kayin sgaw Kazajo Kazajo (alfabeto árabe Khana Kikamba Kikongo Kikuyu Kiluba Kimbundu Kiniaruanda Kipende Kirguís Kiribatiano Kirundi Kisi Kisii Kisonge Kpelle Krío Kurdo (alfabeto latino) Kwangalí Kwanyama Kyangonde Lahu Lamba Lambya Lari Lhukonzo Lifu Lingala Lituano Lomue Luganda Lugbara Lunda Luo Luvale Macua Malayo Malaysia markan amparamp parlirinakataki Malayálam Malgache Maltés Mam Mambue-Lungu Mapudungún Maratí Mare Mataco Maya Mazahua Mendé Meru Mizo Mongol Moré Myanmar markan amparamp parlirinakataki México markan amparamp parlirinakataki Navajo Ndebele (Zimbabue) Nepal markan amparamp parlirinakataki Nepalés Ngäbere (o guaymí) Nias Noruego Nyaneka Nyungwe Náhuatl (Centro) Okpe Oriyá Oromo Osético Otetela Pangasinán Panjabí (escritura nastaliq) Pidgin (oeste de África) Pidgin camerunés Pidgin de las islas Salomón Pidgin nigeriano Polaco Polonia markan amparamp parlirinakataki Ponapés Portugal markan amparamp parlirinakataki Portugués de Brasil Portugués europeo Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano Quichua (Santiago del Estero) Quichua de Chimborazo Quichua de Imbabura Quichua de Pastaza Quichua de Tena Rarotongués Romaní (Eslovaquia Oriental) Romaní (Macedonia) Romaní de Macedonia (alfabeto cirílico) Romaní de Serbia Romaní del norte de Grecia Romaní del sur de Grecia Ronga Rumania markan amparamp parlirinakataki Rumano Runyankore Ruso Rutoro Samoano Sango Sena Senga Sepedi Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Sundanés Swajili (Congo) Tagalo Tahitiano Tai Tailandia markan amparamp parlirinakataki Talian Tamil Tandroy Tankarana Tayik Tetun Dili Tigriña Tivo Tojolabal Tok pisin Tongano Tshiluba Tsonga Tsuana Tumbuka Turco Tuvaluano Twi Tártaro Ucraniano Uhobo Umbundú Urdu Uruund Uzbeko Vezo Vietnamita Wallisiano Waray-Waray Wolaita Xitshwa Yacouba Yao Zandé Zulú chin haka chin haka Chin haka sanguir zotung Árabe Ñanya Ñemba\n1. ¿Kunas jutïrin pasani ukjja kunjamatsa yatsna?\nJAN wali noticianak televisionan uñtasasa jan ukajj radion istʼasasa, inas akham jisktʼasirïsta: “¿Jan walinakajj jukʼampit jiljjattpachäni?” sasa. Jan walinakasa tʼaqesiñanakasa taqe cheqanwa uñjasi, ukatwa yaqhepajj akapachajj niyaw tukusjjani sasin sapjje. ¿Ukajj cheqäpachati? ¿Kunas jutïrin pasani uk yatsnati? Jïsa. Ukampis janiw jiwasajj kunas jutïrin pasani uk sisksnati, Jehová Diosakiw ukjja saspa. Jupajj Biblia toqew kunjamsa jutïrin jakasiñäni, aka oraqejj kunjamäjjanisa uk qhanañchistu (Isaías 46:10; Santiago 4:14).\n2, 3. 1) ¿Kunsa Jesusan discipulonakapajj yatiñ munapjjäna? 2) ¿Jesusajj jupanakar kamsänsa?\n2 Akapachan tukusiñapat Biblian parlki ukhajja, janiw aka oraqen chhaqtayasiñapat parlkiti, jan ukasti jan walinakan tukusiñapatwa parlaski. Jesusajja, Diosan Reinopaw aka oraqe apnaqani sasaw jaqenakar yatichäna (Lucas 4:43). Jesusan discipulonakapajja, Diosan Reinopajj kunapachas jutani uk yatiñwa munapjjäna, ukatwa Jesusar akham jisktʼapjjäna: “Sapjjetaya: ¿kunapachas ukanakajj phoqasini, jumajj kuttʼankäta uka tiemposa akapachajj niya tukusiñampïskani ukhasa kuna señalas utjani?” sasa (Mateo 24:3). Kuna urünisa uk janiw Jesusajj discipulonakapar siskänti, jan ukasti kunanakas akapachan tukusiñap jakʼajj pasani ukanakwa sum qhanañchäna. Jesusajj kuntï siskäna ukanakajj jichhürunakanwa phoqasiski (24 qhanañchäwi uñjjattʼäta).\n3 Aka yatichäwinjja, kunanakas akapachan tukusiñapajj wali jakʼankatap uñachtʼayistu uka toqetwa yatjjatañäni. Janïr uka toqet yatjjatkasajja, alajjpachan mä guerrajj utjkäna uka toqet yatjjatañaw wakisi, ukaw kunatsa jan walinakajj utji uk amuyañatak yanaptʼistani.\nMÄ GUERRAW ALAJJPACHAN UTJÄNA\n4, 5. 1) Jesusajj Reyit uttʼayatäkäna ukhajj ¿kunas alajjpachan pasäna? 2) Apocalipsis 12:12 qellqatarjamajj ¿kunas aka oraqen pasañapäna?\n4 Jesusajj 1914 maranwa Reyit uttʼayatäna sasaw 8 yatichäwin yateqtanjja (Daniel 7:13, 14). Kunas alajjpachan pasäna ukjja, akham sasaw Apocalipsis librojj qhanañchi: “Alajjpachanjja mä guerraw sartarakïna: Miguelampi [mä arunjja, Jesusampi] angelanakapampejj dragonampiw [mä arunjja, Supayampiw] nuwasipjjäna, dragonampi angelanakapampisti jupanakampiw nuwasipjjarakïna” sasa. * Supayampi demonionakapampejj atipjataw uñjasipjjäna, aka oraqer jaqoqanitäpjjarakïnwa. ¡Angelanakajj walpun kusisipjjpachäna! Ukampis ¿kunas aka oraqen pasañapäna? Biblianjja, jaqenakajj kunayman jan walinakanwa uñjasipjjani sasaw qhanañchi. “Diablojj jukʼa tiemponikïtap yatisajja” wali coleratawa (Apocalipsis 12:7, 9, 12).\n5 Diablojj kunayman jan walinak aka oraqen utjayi. Jupajj jan walinak lurañatakejj jukʼa tiemponikëjjatap yatisajja wali coleratawa. Jichhajja, Jesusan arunakaparjamajj kunanakas qhepa urunakan pasañapäna uka toqetwa yatjjatañäni.\n6, 7. Guerranakasa manqʼat pistʼañanakasa, ¿kunjamsa Jesusan aruparjamajj jichhürunakan phoqasiski?\n6 Guerranaka. Jesusasti sänwa: “Mä jachʼa markajj yaqha jachʼa marka contraw sartani” sasa (Mateo 24:7). Nayra maranakat sipansa, jichha tiemponwa jukʼamp jaqenakajj guerran jiwapjje. Kunanakatï oraqpachan paski uk yatjjatir mä organizacionajja, 1914 marat aksarojj 100 millón jaqenakaw guerran jiwapjje sasaw qhanañchi. 1800 maranakat sipansa, 1900 marat 2000 marakamaw guerranakan jukʼamp jiwapjjäna. Uka guerranak utjatapatjja walja millón millón jaqenakaw llakita, tʼaqesita uñjasipjjäna.\n7 Manqʼat pistʼañanaka. Jesusajj sänwa: ‘Manqʼat pistʼañanakaw utjani’ sasa (Mateo 24:7). Walja manqʼañanakas utjkchejja, waljaniw manqʼat pistʼata uñjasipjje. ¿Kunatsa ukhaman uñjasipjje? Waljaniw manqʼa alasiñatakejj jan qollqenïpkiti, janirakiw yapuchañatakis oraqenïpkiti. Walja jaqenakarakiw jukʼa qollqempik sapüru jakasipjje. Organización Mundial de la Salud institucionajja, walja millón millón wawanakaw manqʼatjam sapa marajj jiwapjje sasaw qhanañchi.\n8, 9. 1) ¿Kunjamsa terremotonakajj Jesusan aruparjamajj phoqasiski? 2) ¿Usunakat kamsaraksnasa?\n8 Terremotonaka. Jesusajj “jachʼa terremotonakaw utjarakini” sasaw säna (Lucas 21:11). Sapa maraw jachʼa terremotonakajj utji. 1900 marat aksarojja, pä millonatsa jukʼampi jaqenakaw terremotonakan jiwapjje. Terremotonakajj utjaniti janicha uk yatiñatakejj kunayman aparatonakas utjkchejja, jaqenakajj jiwarasipkakiwa.\n9 Usunaka. Jesusajja, ‘usunakaw’ utjani sasaw sarakïna (Lucas 21:11). Walja usunakatakiw doctoranakajj qolla jikjjatapjje, ukampis yaqhep usunakatakejj janiw qollajj utjkiti. Sapa marajja, walja jaqenakaw cáncer, tuberculosis ukhamarak yaqha ukham usunakamp jiwapjje. Doctoranakajj 30 jan wali usunakampiw utji sapjjarakiwa, uka usunakat yaqhepajja janiw qollanïkiti.\n¿KUNJAMÄPJJANIS JAQENAKAJJ QHEPA URUNAKANJJA?\n10. ¿Kunjamas 2 Timoteo 3:1-5 qellqatajj jichhürun phoqasiski?\n10 Biblianjja 2 Timoteo 3:1-5 qellqatajja akham qhanañchi: “Yatiñamarakiwa, qhepa urunakanjja chʼama tukuña jan wali tiemponakaw utjani” sasa. Apóstol Pablojja, jaqenakajj qhepa urunakan kunjamäpjjanisa ukwa qhanañchäna. Jaqenakajj akhamäpjjaniwa sänwa:\nJupanak pachpa munasirinaka.\nQollqe añcha munirinaka.\nAwk taykaparus jan istʼirinaka.\nJaqe masipar jaytanukurinaka.\nFamiliapar jan munasirinaka.\nDiosar munasiñat sipansa munañapak thaqerinaka.\nDios chuymäpkaspas ukham tukurinaka, janirak ukarjam sarnaqerinaka.\n11. Salmo 92:7 qellqatarjamajja, ¿kunas jan walinak lurir jaqenakampejj pasani?\n11 ¿Kawkjantï jakaskta uka cheqanjja jaqenakajj ukhamäpjjeti? Jaqenakajj oraqpachanwa ukhamäpjje. Diosajj niyaw uk askichani. Jupajj akham sistuwa: “Jucharar jaqenakajj qorjamas alintasipkpan, ñanqha [jan ukajj jan walinak] luririnakajj panqarasipkpansa, jupanakajj wiñayatak tukjatäpjjaniwa” sasa (Salmo 92:7).\nSUMA YATIYÄWINAKAW QHEPA URUNAKAN YATIYASI\n12, 13. ¿Kunsa Jehová Diosajj aka qhepa urunakan yatichistu?\n12 Qhepa urunakanjja, jan walinakasa tʼaqesiñanakasa waliw utjani sasaw Biblian qhanañchi. Ukatjja, kuna sumanakas pasani uksa qhanañcharakiwa.\n“Reinon aka suma yatiyäwinakapajja aka oraqpachanwa yatiyasini” (Mateo 24:14).\n13 Biblia sum amuyaña. Qhepa urunakanjja, kunatï cheqäki ukjja ‘khitinakatï yatiñanïpki uka jaqenakakiw amuyapjjani’ sasaw Daniel profetajj qellqäna (Daniel 12:9, 10). Diosaw markaparojj Biblia sum amuyapjjañapatakejj yanaptʼi. 1914 marat aksaruw ukham yanaptʼaski. Sañäni, kunatsa Diosan sutip yatiñajj wakiskirejja, kuna amtanis Diosajj aka oraqetakejja, kunatsa Jesusajj jaqenakar juchat kutsuyañatakejj jiwawayi, kunas jiwjjtan ukhajj pasi, jiwatanakampejj kunas jutïrin pasani, uka toqenakat sum amuytʼañatakiw yanaptʼistu. Maysa toqetjja, kunjamsa Diosan Reinopajj jan walinak chhaqtayani, kunjamatsa kusisita jakassna, kunjamsa Diosatakjam sarnaqksna ukanaksa yateqaraktanwa. Taqe ukanak yateqasajja, ¿kunsa Diosan servirinakapajj lurapjje? Yaqha profeciaw uk sum qhanañchistu (21, 25 qhanañchäwinak uñjjattʼäta).\n14. ¿Kunjamsa Diosan Reinopat suma yatiyäwinakajj yatiyasiski, khitinakas yatiyasipki?\n14 Suma yatiyäwinakajj oraqpachan yatiyasiski. Qhepa urunakat parlkasajja Jesusajj akham sarakïnwa: “Reinon aka suma yatiyäwinakapajja aka oraqpachanwa yatiyasini” sasa (Mateo 24:3, 14). Diosan Reinopat suma yatiyäwinakajja, 700 arunakatsa jukʼamp jila arunakatwa 230 jila markanakan yatiyasiski. Jehová Diosan Testigonakapajj oraqpachanwa kunas Diosan Reinopajja, kunsa uka Reinojj lurani uka toqenakat yatiyasipki, jupanakajj ‘kunayman kasta jaqenaka, kunayman aru parlirinakäpjjewa’ (Apocalipsis 7:9). Jan kun mayisakiw Bibliat yatichapjje. Kunjamtï Jesusajj mä profecian siskänjja, walja jaqenakan uñisitpachasa, arknaqatpachasa janipuniw khitis jupanakar jarkʼkiti (Lucas 21:17).\n¿KUNSA JUMAJJ LURÄTA?\n15. 1) ¿Kunatsa qhepa urunakanwa jakasktanjja sissna? 2) ¿Kunas Diosar istʼiri jaqenakampejj pasani, kunas Diosar jan istʼiri jaqenakampejj pasarakini?\n15 ¿Qhepa urunakanwa jakasktanjja sasmati? Biblian walja profecianakapaw phoqasiski. Suma yatiyäwinakajj janiw yatiyasjjaniti sasajja niyaw Jehová Diosajj sani, “ukjjaruw akapachan tukusiñapajj jutani” (Mateo 24:14). Bibliajj akapachan tukusiñapat parlki ukhajja, Armagedón guerratwa parlaski, ukanwa Diosajj taqe jan walinak chhaqtayani. Jehová Diosajj juparu, Yoqaparu jan istʼañ munirinakarojj Jesusampi wali chʼamani angelanakapampiw tʼunjani (2 Tesalonicenses 1:6-9). Supayasa, demonionakapasa janiw mayampis jaqenakar engañjjapjjaniti. Taqe khitinakatï Diosar istʼapkani, Reinopampi apnaqayasiñ munapkani ukanakajja, Jehová Diosan arsutanakap phoqasirwa uñjapjjani (Apocalipsis 20:1-3; 21:3-5).\n16. Akapachan tukusiñapajj jakʼankjjatap amuyasajj ¿kunsa lurañama?\n16 Supayan apnaqat akapachajj niyaw tukusjjani. Ukatwa akham jisktʼasiñasa: “¿Kun lurañajas wakisi?” sasa. Jehová Diosajja, Bibliat jukʼamp yatjjatasma ukwa muni, ukhamajj Bibliat jukʼamp yatjjatañatak chʼamachasim (Juan 17:3). Jehová Diosan Testigonakapajj sapa semanaw tantachasipjje, ukhamatwa Bibliat sum amuyapjjañapatakejj jaqenakar yanaptʼapjje. Uka tantachäwinakar jan faltasis sarañatak chʼamachasim (Hebreos 10:24, 25 liytʼañataki). Bibliat yateqkasajja inas jan walinak jaytañam wakisitap amuychïta, ukhamäni ukhajj ukanak jaytañatak chʼamachasim. Uka jan walinak jaytjjäta ukhajja, Jehová Diosaruw jukʼampi jakʼachasïta (Santiago 4:8).\n17. ¿Kunjamsa akapachan tukusiñapajj walja jaqenakar katjani?\n17 Jan walinak lurir jaqenakajj tʼunjatäpkani uka urojja, “kunjamtï mä lunthatajj arum jutkejja”, ukhamarakiw jan suyata horasar purinini sasaw apóstol Pablojj säna (1 Tesalonicenses 5:2). Qhepa urunakan jakasipkatap amuyapkchisa, waljanejj janiw yäqapkiti. Jesusasti sänwa: “Kunjamäkäntï Noé chachan urunakapanjja, ukhamarakïniw jaqen Yoqapajj kuttʼankani uka tiempojja. Janïr Uma Juiciojj purinkäna uka urunakanjja, jaqenakajj manqʼañanakana umañanakana sarnaqasipkäna, chachanakas casarasisipkänwa, ukhamarakiw warminakas casarasipjjañapataki churatäsipkäna, Noé chachajj arcar mantjjäna uka urkama. Ukampis jupanakajj janiw yäqapkänti, kunapachatï Uma Juiciojj purinisin taqenir apasjjäna ukhakama. Jaqen Yoqapajj kuttʼanjjani uka tiempojj ukhamarakïniwa” sasa (Mateo 24:37-39).\n18. ¿Kamsasas Jesusajj ewjjtʼistu?\n18 Jesusajj akham ewjjtʼistu: “Janipun chuymanakamajj jiljas manqʼañanakampi, jiljas umañanakampi, jakañjjat llakisiñanakamp phoqantatäpanti” sasa. Akapachan tukusiñapajj “mä sipitar” uñtataw akatjamat jutani sarakïnwa. Ukatsti saskakïnwa: “Oraqpachan jakir taqe jaqenakjjaruw uka urojj jutani. Ukhamasti jumanakajj amuyasipjjapunim, Diosar taqe chuym mayisiñsa janirak jaytapjjamti, ukhamat taqe kunanakatï pasañapäki ukanakat escapapjjañamataki ukhamarak jaqen Yoqapan nayraqatapan saytʼatäpjjañamataki” sasa (Lucas 21:34-36). ¿Kunatsa Jesusan uka ewjjanakapar istʼañasa? Niyaw Supayan apnaqat akapachajj tʼunjatäni. Akapachajj tukuskani ukhajja, khitinakarutï Jehová Diosasa Jesusas suma jaqenakat uñjapki ukanakakiw salvasipjjani, machaq mundonsa wiñayatak jakasipjjarakini (Juan 3:16; 2 Pedro 3:13).\n^ Párrafo 4 Jesucriston yaqha sutipajj Miguel satawa. Uka toqet jukʼamp yatiñatakejja 23 qhanañchäwi uñjjattʼäta.\n1 CHEQA YATICHÄWI: KUNAS JUTÏRIN PASANI UKWA DIOSAJJ YATIYISTU\n“Nayaw taqe kunan tukusiñapsa, qalltatpach yatiyta, nayratpachrakwa kunatejj qhepat luraskani ukanaksa yatiytjja” (Isaías 46:10).\n¿Kunjamatsa qhepa urunakan jakaskatas yattanjja?\nJesusajj 1914 maranwa Reyit alajjpachan uttʼayatäna.\nJaqenakajj jan wali tiemponakanwa jakapjjani sasaw Jesusajj säna.\nJesucristojj Reyit alajjpachan uttʼayatäjjäna ukhajja, Supayaruw alajjpachat aka oraqer jaqoqanïna. Supayajj “jukʼa tiemponikïtap yatisajja” wali coleratawa. Uka ‘jukʼa tiempo’ pasjjani uka qhepatjja, Diosajj janiw mayampis Supayarojj jan walinak lurayjjaniti.\n2 CHEQA YATICHÄWI: QHEPA URUNAKANWA JAKASKTANJJA\n“¿Jumajj kuttʼankäta uka tiemposa akapachajj niya tukusiñampïskani ukhasa kuna señalas utjani?” (Mateo 24:3).\n¿Kunjamsa Biblian profecianakapajj phoqasiski?\nGuerranakasa, manqʼat pistʼañanakasa, terremotonakasa, usunakasa nayrat sipansa jukʼampëjjewa.\nQhepa urunakanjja jaqenakajj kunjamäpjjanisa ukjja apóstol Pablojj sum qhanañchäna.\nDiosajja, Bibliat sum amuytʼapjjañapatakiw servirinakapar yanaptʼaski.\nDiosan Reinopat suma yatiyäwinakajj oraqpachanwa yatiyasiski.\n3 CHEQA YATICHÄWI: JEHOVÁ DIOSAR KUSISIYKIRI SARNAQAPJJAÑÄNI\n“Kunjamtï mä lunthatajj arum jutkejja, ukhamarakiw Jehová Diosan urupajj jutani” (1 Tesalonicenses 5:2).\n¿Kunsa akapachan tukusiñapajj wali jakʼankatap yatisajj lurañama?\nBibliat jukʼampi yatjjatañatakiw chʼamachasiñama.\nJehová Diosan Testigonakapan tantachäwiparuw jukʼamp yateqañataki jan faltasis sarañama.\nDiosan amigopäñatakejja, kunatï jan walïki ukanak jaytañamawa.\nJehová Diosarukiw serviñama, ukaw jakäwiman nayrankañapa.\n‘Akapachajj tukusjjaniwa’ siski ukajj ¿kamsañs muni?\nAkapachan tukusiñapat Bibliajj parlki ukajja, wali suma yatiyäwiwa.\nMä jachʼa chʼajjwäwiw oraqpachar mayjtʼayawayi\nJehová Diosan Qhanañchirinakapa: Oraqpachanwa suma yatiyäwinak yatiyasipki


Aski yatiyawinakampit qalltapxtana? · Global Voices Aymarata\n(es) ukan jaqukipiri\tArjan Shahani\nJaqukipäw uñt'ayata/apkatata 30 Chinuqa phaxsi 2014 15:49 GMT\nAka blog ullart'apxañäni македонски, Malagasy, عربي, Nederlands, Français, Español, Català, বাংলা, Svenska, 日本語, polski, English\nAkanakax suma yatiyäwinakawa: Gloval Voices ukax aka maranakanx uñist’ayawayaptamwa walja historianakäta uraqpachata. Ukat aka yatiyawinakax llakitkamakinwa, jilpach jan walinakkamakinawa ukat llakirukiw puriyawayapxtamxa\nJumarux Global Voices uka ullart’añatakix kunas ch’amañchsktamxä? jan ukax pächayaktamcha sinti t’axisiñanak yatiyaw utjatapatxä? Aka 2014 maranxa yatiyasiniw juk’amp askichawinaka. Ukhamat chuymar qhanart’ayirkamaki uñist’ayasirakini.\nUkampirus akax janiw sañ munkiti ukakamak uñist’ayaña ukhamarakiw ch’axwawinakats pisin jakasiñanakats uka tuqinakatxa uñist’ayasiskarakiniw. Ukampirus aski yatiyawkamak uñist’ayañ munapxaraksma. Ukampirus ñarakiw qallantapta, akanak yatiyxasa aski yatiyawinaka Yemen markatpacha kawkirtix janir yatkayata; jisnaw akir yatiyawinakata waranqh waranqh wawanakaw Bangladesh markanx pankanak inaki katuqawayapxi, yaqhasti Angola markanx internet ukax apnaqasiskiw idiomas nativos uka nayrar sartayañatakiraki [en].\nWalja historianakaw movimientos sociales ukatkamakiraki ch’axwanakampi suma jakañ mayisa markanakan sartasipxi. Nanakax uykanakpï yatiyañ munapsmaxa mä esperanza churasa; janiw wasitat munapti nayrxam yatiyaña llaki yatiyawxa.\nQalltañatakisti, akham uñstayapxarakta “aski yatiyäwinaka” Gloval Voices tuqina sasa.\nÑa jallu phaxi tukuyaw Co-fundador Etan Zuckerman GV ukhamarak Editora Sahar H. Ghazi, Advocacy Ellery Biddle ukanakampi aruskipasipkayata chuyma qhanartayir yatiyawkamaki yatiyqhañataki aka G V tuqina. Ukampirus akax janiw jank’ak luraskaniti k’achhat k’achat turkakipapxa taqpach editoranakampi,\nYaqha sitios ukanakan ijimplupa arkasipkta kunatix jupanakax nayraruw sartapxi aski yatiyawinak yatiyasa ukampirus ukarux ma solución churapxaraki. Ña rakiw Huffington Post ukas ma sección ukanirakixi akham sasa\n“aski yatiyawinaka” [en] ( inas ukan suma historianak jiqhataschi mascotasjisktans uykatkamaki ).\nGloval Voices uka mundupax wali kust’atawa. Irnaqt’apxiw walientes ukhamarak creativos jaqinaka amuyasa aka uraqix wali sumaspawa sasa.\nJumanakax uñart’awayapxam aka sección Aski Yatiyawinaka sata ukat yatiyanipxita kunanaksa jumanakax uñjt’añ munapta aka Global Voices tuqinxa.


Bible in one year - Aymara Bible 1997 - June 13\n1. Cunapachatï Joacaz chachan Joás yokapa, Israelan reyipajj pä mara apnakascäna ucqhawa Joás chachan Amasías yokapajj reyïña kalltäna Judá orakena.\n2. Amasías reyejj cunapachatejj pä tunca pheskan maranïcäna ucqhawa reyïña kalltäna, Jerusalén marcanjja pä tunca llätuncan maranacaw apnakäna. Taycapasti Joadán sat sutinïnwa, jupasti Jerusalén marcanquirïnwa.\n3. Amasías reyin luratanacapasti Tatitun nayrakatapanjja chekapänwa, ucampis janiw David nayra awquipjamäcänti. Jupasti luränwa Joás awquipjama.\n4. Janiraquiw apakcänti alto chekan yakha diosanacar yupaychañ santuarionacjja, cawqhantejj jakenacajj sacrificionaca loktasipcaquïna, uqhamarac inciensonacsa naqhayasipcaquiraquïna.\n5. Cunapachatï Amasías reyejj tronon suma ch'aman sayt'atäjjäna ucqhajja, jiwarayänwa take qhiti oficialanacatejj awquiparu jiwaycäna ucanacaru.\n6. Ucampis janiw jiwaraycänti uca jiwayirinacan wawanacaparojja, cunjämatï Moisesan kellkata leyinacajj churatäcäna ucarjamajj Tatitojj sänwa: “Awqui taycasti janiw jiwayañataqui juchañchatäñapäquiti, wawanacapan jucha lurapjjatapata, ni wawanacas juchañchatäñapäquiti awquipan taycapan mä cun jan wal lurapjjatapatsa, jan ucasti sapa mayniwa juchapata jiwani” sasa.\n7. Amasías reyiw tunca waranka edomita jakenacaru jiwarayäna Jayu Valle chekana, ucatsti catuntänwa Sela sat orake, ucatjja sutiñchänwa Jocteel sasa, ucasti jichhürcamawa uqham sutinïsqui.\n8. Ucat ucjjarusti mä yatiyäwi apayäna Joacaz chachan Joás yokaparu, jupasti Israelanquiri Jehú reyin allchhipänwa, ucansti sänwa: “Jutam, ucatsti ajanunacasa uñcatasiñäni” sasa.\n9. Ucampis Joás reyejj aqham yatiyäwracwa apayaraquïna: “Ch'aphejja qhitänwa Libanonquiri cedro kokar saniñapataqui aqhama: ‘Phuchama yokajjaru churjjam warmipäñapataqui’ sasa. Ucampis Libanonquir animalanacaw uca chekanjama pasasina ch'aphir takjjatawayasa pallallji.\n10. Nayanjja uñt'añajjawa jumana edomitanacar atipjatama, ucawa jumarojj jach'a jach'a tucuytamjja. Waliquiwa, jumajj jach'a jach'a tucuscaquim ucampis utamancascaquim; ucawa asquïni. ¿Cunatsa jan walt'añaru mantañ muntajja, uqhamata aynacht'añamataqui jumasa, Judá marcamasa?”\n11. Ucampis Amasías reyejj janiw ist'añ muncänti. Ucatsti Israelan Joás reyipajj jutantänwa Amasías reyimpi nuwantasiri Bet-semes sat chekana, ucasti Judá orakenwa jicjjatasi.\n12. Ucatsti Israel jakenacawa Judänquir jakenacarojj atipjapjjäna, ucatjja sapa maynisa utanacaparuw jaltjjapjjäna.\n13. Israelan Joás reyipasti, Judänquir Amasías reyirojj preso catuntäna Bet-semes sat chekana, ucatsti Joás reyejj Jerusalén marcar sarasinjja perkapwa tincuyäna pataca quimsakallko tuncani metro, Efraín Puncu sat ucqhata Esquina puncu sat ucacama.\n14. Ucjjarusti catuntasïnwa take korinaca, kollkenaca, uqhamarac take cuna yänacatejj Tatitun templopana utjcäna ucanac catuntasina, uqhamarac reyin palaciopan suma imasitanacapsa. Ucatjja mä kawkha jakenaca preso catuntasinjja Samaria marcaruwa cutt'jjäna.\n15. Ucat ucjjar Joás reyin sarnakäwipasa, luratapatsa, ch'amapatsa, uqhamarac Judá ucanquir Amasías reyimpi nuwasitapatsa kellkatawa Israelan reyinacapan crónicas sat libropana.\n16. Cunapachatï jiwjjäna ucqhasti, Samaria marcanwa imt'jjapjjäna Israelan reyinacapamp chica. Ucatsti jupa lantejja Jeroboam yokapaw reyëjjäna.\n17. Judänquir Amasías reyipajja, qhititï Joás chachan yokapäqui ucajja, tunca pheskan marampiwa jacasiwaycäna Joás reyin jiwjjatapatjja. Jupasti Israelan reyipänwa, Joacaz chachan yokapa.\n18. Ucat ucjjar Amasías reyin sarnakäwipatjja kellkatawa Judänquir reyinacan crónicas sat libropana.\n19. Jerusalén marcanjja utjänwa jakenaca Amasías reyitaqui jan walinac amtiri, ucatsti Amasías reyejj Laquis sat marcaruwa jaltjjäna, ucatjja uca marcacama arctasinwa ucan jupar jiwayanipjjäna.\n20. Ucatjja mä caballota apjjasinjja Jerusalén marcanwa imt'jjapjjäna Davidan Marcapana, nayra awquinacapamp chica.\n21. Ucatsti Judá take marcpachawa Azarías waynaru catusina reyita utt'ayapjjäna, Amasías awquip lanti. Azariasasti ucqhajj tunca sojjtan maranïnwa.\n22. Ucatjja jupawa awquip jiwjjatatjja Elat sat marca asquichayasajj Judá marcar cutt'ayjjäna.\n23. Cunapachatï Judänquir Joás chachan Amasías yokapa reyejj tunca pheskan mara apnakascäna ucqhawa Israelana Joás chachan Jeroboam yokapa reyejj Israel marcjjaru reyïña kalltäna; ucatsti Samaria marcanjja pusi tunca mayan maraw apnakäna.\n24. Ucampis jupan luratanacapajj Tatitun nayrakatapanjja jan walinacänwa, jupasti janiw cuna juchanacatsa saraktcänti, Nabat chachan Jeroboam yokapajj cuna juchanacampitejj Israel marcar juch luraycäna ucanacatjja.\n25. Jeroboam reyisti Israel marcan korpanacapjj sumwa lurayäna, Hamat sat chekaru mantañawjata kalltasina, Arabá sat kotacama, cunjämtï Israelan Tatitupajj yatiycäna Jonás sirvirip toke; jupasti Amitai chachan yokapänwa, uqhamarac Gat-hefer sat chekanquir profetaraquïnwa.\n26. Tatitusti amuyänwa Israel marcan wali t'akhesiñancatapata, ucanacatsti janiw qhitis jaltcänti, Israelanjja janipuniw qhitis utjcänti jupanacar yanapt'añataquejja.\n27. Tatitusti Joás chachan Jeroboam yokap tokewa Israel marcar khespiyäna, Tatitusti janiw muncänti Israelan sutipa aca oraketa chhaktatäñapjja.\n28. Ucat ucjjar Jeroboam reyin sarnakäwipasa, take cuna luratapatsa, ch'amapatsa, nuwasïwinac utjayatapatsa, uqhamarac cunjämatsa cutsuyäna Israelataqui Damasco, Hamat sat marcanaca ucanacatsa kellkatawa, Israelan reyinacapan crónicas sat libropana.\n29. Cunapachatï Jeroboam reyejj jiwjjäna ucqhajja, Israelan reyinacapamp chicaw imt'jjapjjäna. Ucatsti jupa lantejj Zacarías sat yokapaw reyëjjäna.\n10. Ucat jakenacajj jupanacar jach'añchi, janiraquiw cuna juchsa jupanacan jicjjatquiti.\n11. Jupanacajj aqham jisct'asipjje: “¿Diosast uc yatispati? Alajjpachanquirist uc amuyaspati” sasa.\n12. Uqhamäpjjew ñankha lurir jakenacajja: jan qhitir yäkasaw kamirquipstapjje.\n13. ¡Inamayaquiw chuyma k'omachasitajjajja! ¡Inamayaquiw amparanacajj ñankhat jarekasitajjasa!\n14. Jan inact'asaw nuwat uñjasta, sapa willjtaw t'akhesiyat uñjasiracta.\n15. Nayatejj jupanacjam amtiriscäyätjja, wawanacamarojj aljantiriscäyätwa.\n16. Nayajj ucjjat amuyt'añ munäyäta, nayataquisti ucajj wali ch'amänwa:\n17. Diosan kollan utapar mantasinac amuyta, cunarutejj puripcan uca.\n18. Jupanacarojj llust'a chekaruw uchtajja, aynacht'añaruw nuct'aractajja.\n19. Acatjamat t'unjatajj uñjasipjjani, ajjsarañamp tucjataw tucusipjjaraquini.\n20. Tatay, samcat p'arjjtasir jakjam sartascät ucapachasti, c'ari uñnakaparojj jisc'achätawa.\n18. Ch'ajjwañanacarojj Tatituw chekaparu uñjañapampi tucuyi, ucatsti yakha yakharacwa ch'amaninacar jaljtayi.\n19. Chuyma usuchjat jilatajja, jach'a perkanacampi muyuntayat marcjamäjjewa, janiraquiw cun ist'añsa munquiti. Jila pura ch'ajjwañanacasti, cunjämatï mä palacion rejanacapajj jan pascaya wali uchantatäquejja uqhamaw jaljtayaraqui.\n1. Semana kallta urojja, María Magdalenajja wali albatwa, ch'amac ch'amacäquipana sepulturar uñjir saräna, ucatsti sepulturaru atcatatäcäns uca kaljja atekatwa uñjäna.\n2. Uqham uñjasinsti Simón Pedron ucaru, uqhamarac cawquïr discipulorutejj Jesusajj wal munäna ucan ucaruw jaläna, ucatsti saraquïnwa: —Tatitun janchipjja sepulturat apasjjapjjataynawa, janiraquiw yatipcti cawquïru apapjjatapsa —sasa.\n3. Ucatsti Pedrompi mayni discipulompiw mistusin sepulturar sarapjjäna.\n4. Panpachaw jalapjjäna, ucampis maynïrïqui ucawa Pedrot sipansa juc'amp janc'aqui jaläna, nayrakataracwa sepulturar purïna.\n5. Alt'asinsti, uñantänwa, ucatsti uñjänwa ch'okäñanacac ucancasquiri, ucampis janiw mantcänti.\n6. Simón Pedrojj khepapat purisinjja, sepulturcamaw mantäna, jupasti ch'okäñanacacwa uñjäna;\n7. uñjaraquïnwa Jesusan p'ekep ch'okt'atäcäns uca tela, ucasti janiw ch'okäñanacamp chicäcänti, jan ucajj yakhawjan suc'thapita apnokatänwa.\n8. Ucatsti nayrakat sepulturar purcatayna uca discipuloraquiw mantaraquïna, ucatsti uñjänwa cunatejj pascatayna uca, ucatsti iyawsaraquïnwa.\n9. Kellkatanjja cunjämtï siscäna: “Jesusajj jiwatanac taypit jacatatani” sasa, ucjja jupanacajj janïraw amuyt'apcataynati.\n10. Ucatsti uca discipulonacajj utaparuw cuttawayjjapjjäna.\n11. Mariajj sepulturat ankäjjanwa jachascäna. Uqham jachcasinjja alt'asïnwa sepultura mankha uñantañataqui.\n12. Mankhansti uñjänwa pä angelanaca jank'ot ist'atcamaqui, Jesusan janchipajj cawqhanccäntejj ucawjan paninpach kont'ata, maynejj ch'ijmäñapana, maynisti cayöjjanaraqui.\n13. Angelanacasti juparojj jisct'änwa: —Warmi, ¿cunats jachascta? —sasa. Mariasti sänwa: —Tatitojjan janchip apasjjapjjatayna, janiw yatcti cawquir uscupjjatapsa —sasa.\n14. Uc sasinjja khepäjj uñaquipasi, ucatsti Jesusaruw ucancasquiri uñjäna, ucampis janiw yatcänti Jesusätapa.\n15. Ucatsti Jesusajj jisct'änwa: —Warmi, ¿cunats jachascta? ¿Qhitirus thakta? —sasa. Mariajj amuyänwa huerto uñjirïcaspas uqhama, ucatwa saraquïna: —Tata, jumatejj apsta ucajja, yatiyita cawquirus uscta, ucat apasjjañajjataqui —sasa.\n16. Jesusajj ucjjarojj sänwa: —¡María! —sasa. Jupasti cutiquipstasinjja, siwa hebreo aruna: —¡Rabuni! —sasa. (Ucasti “Yatichiri” sañ muni.)\n17. Jesusasti sänwa: —Jan llamct'istati, janïraw Awquejjan ucaru maqhatcti. Ucampis saram, jilanacajjar yatiyanim, sarasctwa cawquincquitejj Awquejjajj ucaru, jupasti jumanacan Awquimaraquiwa, nayan Diosajjawa jumanacan Diosamaraquiwa.\n18. María Magdalenajja discipulonacar yatiyiriw saräna, jupajj Tatituru uñjatapata uqhamarac take acanac Tatitojj siscatayna ucanacata.\n19. Ucürojj semana kallta urünwa. Uca jayp'pachawa discipulonacajj tantacht'atäpjjäna, puncunacasti wali jist'antata judionacaru ajjsaratanacap laycu. Jesusasti mantasinwa jupanac taypiru sayt'asi, aruntaraquiwa: —Sumancañajj jumanacampïpan —sasa.\n20. Uc sasinjja amparapwa uñacht'ayi, uqhamarac ch'illapsa. Discipulonacasti Tatitur uñjasinjja cusisipjjänwa.\n21. Jesusasti wasitampiw jupanacaru säna: —Sumancañajj jumanacampïpana. Cunjämtejj Awquejj nayaru qhitanquitu, uqhamaraquiw jumanacarojj qhitapjjsma —sasa.\n22. Ucatsti jupanacjjaru phust'asinsti saraquïnwa: —Kollan Ajayu catokapjjam.\n23. Jumanacatejj mayninacan juchanacapjj perdonapjjstajja, ucanacajj perdonatäjjewa; janitejj perdonapcstajja, ucanacajja janiraquiw perdonatäpquiti —sasa.\n24. Tomasejj tunca payani discipulonacatjj maynïrïnwa, juparusti Mellizo sapjjänwa. Jesusajj jutcäna ucapachajj janiw jupajj ucanccänti.\n25. Ucat maynïri discipulonacajj Tomaserojj sapjjänwa: —Tatituruw uñjapjjta —sasa. Ucampis Tomasejj sänwa: —Janitejj amparanacapan clavompi p'iyjat uñjcäjja, uqhamarac luc'anajjampi clavomp p'iyjatäcän uc jan llamct'cäjja, uqhamarac ch'illaparus amparajjampi jan llamct'caraquëjja, janiw iyawscäti —sasa.\n26. Quimsakallko uru pasatatsti, discipulonacapasti wasitampiw mä utana tantachatäsipcäna, ucapachajj Tomasejj jupanacampïscänwa. Ucatsti puncunacajj jist'antatäsquïpansa, Jesusajj mantasinjja jupanac taypiruw sayt'asiraquïna, ucatsti aruntaraquïnwa: —Sumancañajj jumanacampïpan —sasa.\n27. Ucjjarusti Tomaserojj sänwa: —Luc'anamamp acaru llamct'am, amparanacajj uñjaraquim, amparam apanim ucatsti ch'illajj llamct'araquita. Iyawsam, jan pächasimti —sasa.\n28. Ucatsti Tomasejj sänwa: —¡Nayan Tatitojja, nayan Diosajja! —sasa.\n29. Jesusasti juparojj sänwa: —Tomás, jichhajj jumajj uñjatam laycuw iyawstajja. Cusisiñanïpjjewa jan uñjcas iyawsirinacajja —sasa.\n30. Jesusajj walja yakha unañchanaca, uqhamarac milagronacampwa discipulonacapan nayrakatapan luräna, ucanacajj janiw aca libron kellkatäquiti.\n31. Ucampis acanacajj kellkatawa Jesusajj Cristötap iyawsapjjañamataqui uqhamarac Diosan Yokapätapsa, ucatsti iyawsasinjja jacañanïpjjañamataqui.


Paraguay: Internet ukan uñch’ukirinakax jan kuna iyawsäwimpiw yatiyäwinak uñt’ayir sitio jark’t’apxi · Global Voices Aymarata\nJaqukipäw uñt'ayata/apkatata 28 Taypi sata phaxsi 2012 9:17 GMT\nCibernautas en Paraguay. Foto de Librebus Cono Sur bajo licencia de CC BY SA license.\nAka 26 urunak saraqkipan sata phaxsin Paraguay markanx jark’at tamanakaw mä llakkaw luräwiw utjayawayi. Pä Internet churirinakaw (Internet Service Providers: ISPs) AbcColor.me chaqa jan kuna judicial kamachimpi jark’japxi.\nAclaración de AbcColor.me\nUka payachasit web plataforma chaqax ukhamarakiw ABC Color. yatiyäwjam kikpa yänaka luri. Kawkir uñakipiris ukar mantakispaw ukat yatiyäwinak (jan chiqanak ukhamarak sawka yatiyäwinaksa) ukhamarak yatiyäwinakat jamuqanak apkataspawa. Apkatatx ABC Color yatiyäwjamaw uñjasi, ukampisa aynachjaruxa uñstiw mä qhanancha, ukanx siwa aka chaqanx utjiw jan chiqa yatiyäwinak ukhamarak uñakipirin luratanaka.\nTEDIC yatiyiw [en] ukhamarak k’umiw aka luraw jan walipuniw uñakipirinakataki ukhamarak jan walirakiw neutralidades amuy llikatak ukhamarak uñakipiritaki (derechos del consumidor).\nKunapachati uñakipirinakax mantañ munapxan ukjax Internet Tigo churirinakatw Katuqapxan mä yatiya maysaruw sarapxata aka chaqax uñt’ataw jan waljama kunatix jan wali software ukatw jan mantañjamakiti sasa. Ukhamarak celularanakax jark'atawa[en].\nUkata uñakipirinak aka luräwitx aka jark’at tamat llakkäw luräwit wal thithipxäna, Twitter ukanx juk'ampiw jilxati ukhamarak argentino Partido Pirata ukax llakitawa, Internet churirinakax aka sitio web ukatatw jan jak’xarakiti.\nInternet churirinak apnaqirinakax pampachasipxiw aka web chiq ¨pantjasipta¨. Tigo Paraguay ukax janiw uñakipirinakar p'amp'achasiw maykiti, janiw jark’japxiti.\nChhijllaw niya jak’achasinxiw jutir qasaw phaxsin 2013 marana, ukhamrak nayra mistur Lugo irpirin juchanchatapata libertad de expresión línea ukana jalnuqat markan wali waljaniw uñakipapx ukhmarak wal llakisipxi. Jichhax paraguayo-nakax yatipxiw internet churirinakax tecnología-nipxiw jark’añatak kawkir web chaqs lurañ munasaxa. Uñakipirinakasa markachirinakasa uñakipapxañpaw taqi kunanakati yatiñ munapxki ukanaka.\nPay @marsebu aka qilqäwir yanpt’atapata.


Morales Jilïr Irpirix FSTMB qhuya irnaqirinakampir pallirinakampiruw aruntt'awiyi\nPalliri (Jamuqa: Llikat apsuta)\nEvo Morales Jilïr Irpirix qhuya irnaqirinakampir pallirinakampiruw jichhürux aruntt’awiyi, jupanakax markasan t’aqhisiyirinaktuq sartasiñ p’iqicht’awiyapxi. Bolivia Qhuya Irnaqirinakan Tamapan (FSTMB) 75 marap amtkasaw Jilïr Irpirix ukham arsuwiyaraki.\nUka qhuya irnaqirinakan tamapx 1944 maran mara t’aqa phaxsit 11 uru saraqkipanw Wanunin uñstayawiyapxäna, Gualberrto Villarroelax markas apnaqkän ukja. Qhuya irnaqirinakax 1952 maranx sartasinak taypinkawiyarakiwa ukhamarakiw 2003 maransa.\n“Jichhürjamaw 1944 maranx Bolivia Qhuya Irnaqirinakan Tamapax (FSTMB) uñstayatäna. Qhuyan irnaqir jilanakampir pallir kullakanakampiruw arutt’ata, jupanakax walja maraw manq’at jiwat t’aqhisiyat jiwasan sartasitas p’iqicht’awiyapxi” sasaw Jilïr Irpirix Twitteran arsuwiyi./RAR


China:Jamuqax kunjamas phisqha tunka kimsaqalqun waranqa waranqa wawax jan yäqatak ukwa uñt’ayi · Global Voices Aymarata\nJaqukipäw uñt'ayata/apkatata 30 Lapaka phaxsi 2011 12:42 GMT\nAka blog ullart'apxañäni Deutsch, Italiano, русский, Español, Français, Svenska, македонски, Ελληνικά, Português, Malagasy, English\nTunka maran jamuqanx [zh] uñstk imill wawan sutipax Long Zhanghuangwa, pä maran jilapan sutipax Zhang Junjiewa. Mamap tatapax irnaqiripxiw yaqhachaqat jutir markan irnaqir imana wawanakapax awichap achachilapampi jakapxi. Yatiqañ utax jikxatasiw mä ayllun Fenghuang condaduna, Hunan suyuna.\nShichengke boguerox amuyiwa [zh] kunats jamuqax politiku ukhamarak jaqinakataki.\nYatiyaw arst’ir Yanlong sum uñt'ayi [zh] kunatix wakisiw mä wakicht’awi jaqinakax sum jakañapxataki.\nJuk’amp uñakipañatak akxa, QQ news yatiyawix mä tama widiw khit aylluru ukhamat luri mä ch’allxtaykir uñakipawi [zh] (jaqukipatarakiw (subtitulado) inklis aruru).\nYatiyirix Fu Jianfeng siwa uñachaytwa [zh] mä widiw lurat ma yatichirin mä chiji yatiqañ utana:


2 Crónicas 23 - Holy Bible [Aymara Bible 1997] - (2Cró 23)\nUcat pakallk mararusti Joiada sacerdotejja acnïri capitananacaruw jawsayanïna: Jeroham chachan Azarías yokaparu, Johanán chachan Ismael yokaparu, Obed chachan Azarías yokaparu, Adaía chachan Maasías yokaparu, uqhamarac Zicri chachan Elisafat yokaparu, ucatjja jupanacarojj amtayänwa jupanacaru jakcattañapa.\nJupanacasti Judá orakpachwa muytapjjäna, ucatsti mayachapjjänwa Judá orakpachanquiri take levitanacaru, uqhamarac Israelan familianacapan jilïrinacaparu. Ucatjja takpachanejja Jerusalenaruwa sarapjjäna.\nUcan takeni tantachasipcäna ucanacawa reyimpi mä suma arust'äwiru mantapjjäna, Diosan templopana. Ucatsti Joiada sacerdotejj sänwa: “¡Acajjay reyin yokapajja jumanacan nayrakatamanquiwa! Juparuwa reyïñapajja wact'i, cunjämatï Tatitojj arsuwayqui Davidan saraker wawanacapatjja uqhamaru.\nAcwa jumanacajj lurapjjäta: jumanacata quimsïri partëqui qhitinacatejj sacerdotenaca levitanaca samarañ uruna servipcta ucanacajja, templon puncunacapwa uñjapjjäta;\nmaynïri quimsïri partëqui ucasti, reyin palaciopancapjjaraquïtawa; uqhamarac maynïri quimsïri partëqui ucajja cimientonacan puncupancapjjaraquïtawa. Uccacamasti take marcpachawa templon uta ankäjjancapjjäta.\nUcampis janiw qhitis templor mantaniñapäquiti, sacerdotenaca levitanaca ucan servisipqui ucanaca. Jupanacaquiwa templor mantañapajj waquisi Diosar loktatäpjjatap laycu, ucat ucjjar jakenacasti Tatitur jach'achañataquejja guardiatwa sayt'apjjani.\nLevitanacasti reyiruwa muyuntapjjani, sapa maynisa amparanacapana armanacas apt'atcama, ucatsti qhititï templor mantañpuni munani ucajja jiwaniwa. Jupanacasti uqhamaraquiw chekpacha sarapjjani, cawcqharutejj reyejj sarcani ucqhacama” sasa.\nLevitanacasa, uqhamarac Judá orakenquir take jakenacasa lurapjjänwa cuntï Joiada sacerdotejj siscäna take ucanaca. Sapa mayniwa tama jakenacapa p'ekechäna, qhitinacatejj samaraña uruna guardiata mantapcäna, uqhamarac mistupcäna ucanacatsa, Joiada sacerdotejj lurañanacapa tucuyapqui ucanacan sarjjañapjja janiw antutcänti.\nUcatsti Joiada sacerdotejj capitananacarojj churänwa lanzanaca, uqhamarac take casta escudonacajj rey Davidanccäna ucanacsa, ucanacasti Diosan templopancascänwa.\nUcjjarusti take jakenacwa puncuru ucharaquïna, templona cupëjja thiyata, maysa ch'ekäjjcama, ucatsti altara muytpachanjja sapa mayniwa lanzancamäna reyiru imapjjañapataqui.\nUcatsti Joiada sacerdotempi, yokanacapampejja reyin yokaparuwa irpsunipjjäna, corona p'ekepjjaru uchasa, uqhamarac catuyapjjäna Diosan leyi kellkatanacapa. Juparu aceitempi warjjatasinjja, reyitwa utt'ayapjjäna. Ucatsti takeniwa cusisiñat art'apjjäna: “¡Jacpan reyejja!” sasa.\nCunapachatï Atalía warmejj jakenacan arnakasitanacapa ist'äna uqhamarac reyirusa jach'añchiri ist'äna ucqhajja, temploruw saräna cawqhantï takenis ucancapcäna ucaru.\nUcansti jupajj reyiruwa ujäna mantañawjana jakenacapajj cayutcama sayt'atäsipcäna uca taypina. Reyin thiyapansti jilïrinacaw ucancapjjäna, uqhamarac música bandasa, jakenacasa cusisitäpjjänwa trompetanaca tocasina; k'ochurinacasti tocañ instrumentonacampiwa, yupaychaña k'ochunaca sarayapjjäna. Atalía warmisti uqham uñjasinjja isipwa ch'iyanokasïna, aqham sasa: “¡Nayarojj ch'ojjña lurapjjestajja!” sasa.\nUcatsti Joiada sacerdotejja ejercitona capitananacaparojja ankaruw irpsuyanïna aqham säna: “¡Jakenaca taypitjja uca warmirojja apsum, ucatsti qhititï jupar arccani ucarusti cuchillompi jiwayapjjam!” sasa. Cunjämatï sacerdotejj siscäna Tatitun templopana jan jiwayañapjja,\nuca warmiru preso catuntasinjja reyin palacioparu sarqui uca caballería puncunjamwa apsupjjäna, ucanaracwa juparojj jiwayapjjäna.\nUcatsti Joiada sacerdotejja take jakenacampi, reyimpi cunawa mä suma parlt'äwiru mantäna, jupanacajj Tatitun marcapäpjjañapataqui.\nUcatjja Baal diosan temploparu sarasinjja tucjapjjänwa, altaranacapa allthapisa, uqhamarac diosanacapsa. Baal diosan Matán sacerdoteparusti altaranac patjjaruwa qharinucupjjäna.\nUcjjarusti Joiada sacerdotejja Tatitun temploparojja guardianacwa uchäna, sacerdotenacana, levitanacana, qhitinacarutejj Davidajj lurapjjañapataqui wact'aycäna templona serviñataqui, Tatitur take nact'ayata loktäwinaca loktasina. Ucasti lurasïnwa cunjämatï Moisesan leyipana kellkatäcäna uqhamaru, cusisiñampi k'ochusina cunjämatï Davidajj wact'ayawaycäna uqhamaru.\nUqhamaraquiw puncu uñjirinaca ucharaquïna Tatitun temploparu mantañawjanacaru, uqhamata jan qhitisa cunjämatsa mantañapataqui jan luräwinacaru phokhasa k'añu mantañapataqui.\nUcatjja irptawayasina capitananacaru, wali aytata jakenacaru, marcanaca apnakeri jakenacaru, uqhamarac take jakenacaru, reyimpi chicpachawa sarapjjäna Tatitun templopata, reyin palaciopcama, patäjja puncuta mantanisina. Ucatsti reyirojj kont'ayapjjänwa reyin tronoparu,\nucatjja take marcpachawa cusisipjjäna. Cunjämatï Atalía warmejj espadampi jiwayatänjja ucatjja marcajj samarañanwa jicjjatasjjäna.


2 Corintios 6 | Online Bible | New World Translation\nDiosan wali khuyapayasiñap jan ina chʼusar tukuyaña (1, 2)\nPablon Diosar servitapaw qhanañchasi (3-13)\n“Jan mä yukurojj chʼulla chʼulla yapintat uñjasipjjamti” (14-18)\n6 Diosamp chika trabajisajja, nanakajj ukhamarakiw chʼamañchtʼanipjjsma: Diosan wali khuyapayasiñap* katoqasajja jan ina chʼusar uk tukuyapjjamti. 2 Diosajj akham siwa: “Mä suma tiemponwa istʼsma, salvasiñ urunwa yanaptʼsma” sasa. Jichhapï uka suma wakiskir tiempojja. Jichhapï uka salvasiñ urojja. 3 Janipuniw nanakajj khitirus lanktʼasiyañ munapkti, ukhamat Diosaru servipjjatajanjja jan kuna jan walis utjañapataki. 4 Antisas kunaymanitwa nanakajj Diosan servirinakapjam uñtʼayasipjjta, walja yantʼanak aguantasa, tʼaqesiñanakana, awisajj pistʼayasiñanakana, jan waltʼañanakana, 5 nuwjat uñjasisa, carcelanakana, chʼajjwañanakana, chʼama tukuñ trabajonakana, arumanakas jan ikita, awisajj jan manqʼata, 6 qʼom jakasa, kunatï cheqäki uk uñtʼasa, paciencianïsa, suma chuymanïsa, jakäwinakasansa espíritu santompi* irpayasisa, mayninakarusa taqe chuyma munasisa, 7 cheq parlasa, Diosan chʼamapamp yanaptʼayasisa, kupi ampararusa* chʼeqa ampararusa* kunatï cheqapäki uka armanakas aptʼata, 8 awisajj jachʼañchata, awisajj jiskʼachata. Awisajj jaqenakas sumaraki, jan waliraki nanakjjat parlapjje; engañjirinakarjamaw uñjapjjetu, ukampis nanakajj cheq parlapjjta; 9 jan uñtʼatanakarjamaw uñjapjjetu, ukampis suma uñtʼatäpjjtwa; jiwaskir jaqenakarjamaw uñjapjjetu,* ukampis nanakajj jakasipktwa; castigata* jaqenakarjamaw uñjapjjetu, ukampis janiw jiwañar katuyatäpkti; 10 llakitanakarjamaw uñjapjjetu, ukampis wali kusisitäpjjtwa; pobre jaqenakarjamaw uñjapjjetu, ukampis waljaniruw qamiriptayapjjta;* janis kunanïpkiristsa ukham uñjapjjetu, ukampis nanakajj taqe kunanïpjjtwa. 11 Nanakasti jumanakarojj qhan parlapjjsma, Corintonkirinaka, chuymanakajas wali jachʼaw jumanakatakejj jistʼarasi. 12 Janiw jumanakatakejj chuymanakaj jistʼantasipkti, jan ukasti jumanakaw nanakatakejj chuymanakam jistʼantasipjjtajja. 13 Wawanakajarjamaw nayajj jumanakar parlapjjsma, kunjamtï jumanakar uñjapksmajja ukhamarakiy nanakar uñjapjjeta, chuymanakamjja wali jachʼa jistʼarapjjam. 14 Jan creyentëpki ukanakampejj jan mä yukurojj chʼulla chʼulla yapintat uñjasipjjamti.* ¿Kunjamaraki cheqapampi jan walimpejj mayachasispasti? Jan ukajj ¿kunjamaraki qhanampi chʼamakampejj mayakïpjjaspasti? 15 Ukhamarus ¿kunjamaraki Cristompi Belialampejj* mä amuyunikïpjjaspasti? Jan ukajj ¿kunjamaraki mä creyentempi mä jan creyentempejj mä amtanikïpjjaspasti? 16 ¿Kunjamaraki idolonakajj Diosan templopankapjjaspasti? Jiwasajj jakkir Diosan templopätanwa, kunjamtï Diosajj siskänjja ukhama, jupasti sänwa: “Nayajj jupanak taypinwa jakäjja, jupanak taypinwa sarnaqarakëjja, jupanakan Diosapäjjäwa, jupanakajj nayan markajarakïniwa” sasa. 17 “‘Ukhamajj jupanak taypit mistjjapjjam, jitheqtjjapjjam’ siw Jehová* Diosajja, ‘jan jukʼampi uka qʼañunak llamktʼapjjamti’”, “‘nayajj katoqasipjjämawa’”. 18 “‘Nayaw jumanakan awkimäjjäjja, jumanakasti nayan wawanakajäpjjätawa’* siw Taqe Chʼamani Jehová* Diosajja”.\n^ Variante: “khariptʼayasiñap”.\n^ Inas nuwasiñataki.\n^ Inas jarkʼaqasiñataki.\n^ Jan ukajja, “jiwañar apjjaruyat jaqenakarjamaw uñjapjjetu”.\n^ Jan ukajja, “cheqañchata”.\n^ Variante: “utjiriniptayapjjta”.\n^ Jan ukajja, “Jan creyentëpki ukanakampejj jan chʼulla chʼulla mayachat uñjasipjjamti”.\n^ Uka arojj hebreo arutwa juti, “jan kunatak serviri” sañ muni. Belial sasinjja, Supayat parlaski.\n^ Griego arunjja, “nayan yoqall wawanakaja, imill wawanakajäpjjätawa”.


Twitter ukax mexicanonakarux “corresponsales de guerra» ukanx mä uñanchirjamaw tuku · Global Voices Aymarata\nJaqukipäw uñt'ayata/apkatata 23 Qasäwi phaxsi 2013 20:01 GMT\nAka blog ullart'apxañäni English, Français, Ελληνικά, 日本語, 简体中文, 繁體中文, Español\nMexiconx yanqhaqullat yatiñax jiwañamp sasiwa. Markachirinakas yatiyirinakas axsarjayatapxiwa ukatsa yanqhachawit yatiyaw qhanstayatatx jiwayataw jikxatasipxi, jallukjam markarux yatiyapxi. Ukjam chijinkasax waljt’at mexicanonakaw markachirinakan yänakap apnaqapxi, ukjamat tiroteos ukata, arknaqañanakata, jiwayatanakata, katuratanakat yatiyañataki, ukatx ch’usa yatiyäwi phuqhantasaw markan uñt’at yänak jaytawayxasax sarxapxi.\nSara Plaza Écija Periodismo Ciudadano ukanx mä machaq yatxatataw markachirinakan yänakapatx `ch’axwawit machaqat yanapt’irinakakaspas’ ukjam Mexicon uñstayapxi. akhan Sara kullakan qillqat uñacht’ayanipxsma, akasti Creative Commons Reconocimiento 3.0 Unported (CC BY 3.0) jallukat mayitawa.\nAkjam qillqata “Ch’axwata Machaq Yanapt’asirinaka”: ““Ch’axwata Machaq Yanapt’asirinaka”: Auge De Los Medios Ciudadanos En La Guerra Urbana” [en], akniri markanakana Reynosa, Monterey, Veracruz o Saltillo, twitter ukan yanapt’asirinakax katuratanakata, teroteos ukata, ch’axwthaphtawinakat yatiyapxi, Mexico markan yanqhaqull utjatapata, ukjam sasaw uñt’at yatiyäwinakanx yatiyanipxi. Aka yatiyäwix sapakutiw juk’amp mexicanonakatakix miranti, ukat akasti markata jan askinjam jach’a yatiyäw yatiyirinak utjatapata.\nYatxatawixa, Microsoft Research [en] ukana, yatintirinakax yatiyawinak turkt’asaw yatxatapxi, ukatx markanakan jakir jaqinakax Mexiconx yanqhaqullanaktuq ch’axwasaw jakapxi. Ukjam markachirinakax waljt’at redes sociales ukatuq apnaqas uñjapxi, ukats yaqha markachirinakarus markanakapat jan walt’awitx yatiyapxiwa. Ukampirusa markanakan medios “curadores” ukjam uñstatapatx yatxatañawa, akasti, akjam sata, markachirinakax chaxwat yanapt’asisaw yatiyaw mirantayas irnaqapxi. “Mä qutucht’at jaqinakawa, `curators’ ukjam sutincht’ata, ukatx redes sociales ukan waljt’at arkirinakaw utji, ukats jupanakax askinjam markapat arxatas atxapxi”, ukjam Andrés Monroy-Hernández-ax sana, jupasti mä uñstayir yatxatirjama.


2 Samuel 14 - Holy Bible [Aymara Bible 1997] - (2Sam 14)\nSarvia jaken yokapa, Joab chachasti yatiraquïnwa reyejj Absalón wawaparojj walpun uñjañ munatapa.\nUqhamasti Tecoa marcatjja mä wali ch'iqhi warmi irptayanïna. Ucat saraquïna: “Jumajj llaquinccasmasa uqhamaw tucüta, luto isimpi isthapisiwayam; janiraqui cuna k'apquir kollanacsa uscusimti, jan ucasti walja urunaca uqham llaquita sarnakcasma uqhamaw tucüta, mayni jakes jiwcaspa uqhama.\nUcatsti janc'aqui reyin nayrakataparu uñstam, cuntejj nayajj siscäma uca arunaca arsuraquïta” sasa. Ucatsti cuntejj Joab chachajj uca warmirojj sañapataqui yatichcäna,\nuca Tecoanquiri warmejj reyin ucaruw saräna, p'ekepa orakcama alt'asisinsti reyirojj saraquïnwa: —¡Jach'a reyisti nayaru yanapt'añjja munaracpanaya!\n—¿Cunas camachtam? —sasaw reyejj säna. Jupasti saraquïnwa: —Nayajj ijma warmïtwa, chachajjasti jiwjjewa.\nAca sirvirimansti pani wawanacapaw utjäna, jupanacasti pampanwa nuwasipjjatayna, janiraquiw qhiti jaljtayiris jupanacarojj utjcataynati, ucatwa maynïrejj jilaparojj jiwayatayna.\nJichhasti take familianacajjaw naya contra sartapjje, jupanacajj munapjjaraquiw nayan jupanacaru cawquïri wawajjatejj jiwaycatayna ucar catuyaña, uqhamat jilaparu jiwaycatayna uca phoksuñataqui, ucatsti cawquïri sapa herencia catokeritejj utjqui ucaru chhaktayañataqui. Uqhamäni ucapachasti, cawquïri wawajjatejj nayataqui mä ninjama akasqui ucaruw jiwayjjapjjani, chachajjarusti jan wawani jaytapjjaraquinejja, janiraquiw chachajjan sutip apiris aca orakenjja utjcaniti —sasa.\nUcatsti reyejj warmirojj saraquïnwa: —Jichhajj utamar sarjjam, nayaw jumat arjjatäma —sasa.\nWarmisti saraquïnwa: —Nayan reyejja, uqhamaraqui nayan apnakerejja, maynin aca jucha apañapatejj waquischejja, nayampi, awquejjan familiapampiw apapjjä, ucampisa janiw juma jach'a reyina apañamajj waquisquiti —sasa.\nReyisti saraquïnwa: —Qhititejj jumaru jan wali sätam ucarusti acaru irpanim, janiw juc'ampi jumarojj parljjaycjjätamti —sasa.\nUcampisa warmejj sascaquïnwa: —¡Nayasti, jach'a rey, achict'assmawa, Tatit Diosatay mayirapita, cawquïri familiajjatejj wawajjar jiwayañ amtqui ucajj jan jiwayañapataqui, mayni wawajjan jiwatapat phoksusa! —sasa. Reyisti saraquïnwa: —¡Nayajj Tatitun sutipjjaruw arssma, janiw wawamarojj qhitis llamct'caniti ni mä ñic'utapas orakerojj jalakcaraquiniti! —sasa.\nWarmisti sascaquïnwa: —Jach'a rey, aca sirvirimajj mä arumpi arst'asiñ muni, arst'asëjjaya —sasa. —Arst'asiscaquim —sasaw reyejj saraquïna.\nUcatwa warmejj jisct'araquïna: —¿Cunataraqui jach'a reyisti uca quipca Tatitun marcap contra lurañ munaraquisti? Cunjämatejj jach'a reyejj jupa pachpa arsojja, jichhajj jupa pachpaw juchani uñsti cawquïri wawapatejj jayan apanucuta uñjasqui uca wawaparu jan cuttayaniñ munasajja.\nChekpachansa takeniw jiwañänejja, cunjämatejj umajj orakeru wartatajja uqhama jiwasajj wartasiractanjja, uca umasti janiw apthapiñjamäcaraquiti. Ucampisa Diosajj janiw qhitirus jacañapjja apakquiti, jan ucasti Diosajj cunjämatsa muniwa uca jayaru apanucutäqui ucajj jan uqham jayan jacascañapataqui.\nJichhasti nayajj juma jach'a reyin ucarojj juttwa, jakenacan ajjsarayata. Ucatwa aca sirvirimajja jumampi parlañpun munänjja, inampis jach'a reyejj mayitajjaru jaysascaspa.\nJach'a reyitejj ist'itanejja, jupajj khespiyitaspawa, cawquïri jaketejj nayaru uqhamaraqui wawajjarus jiwayañ munapquitu ucanacatjja, aca Diosan orakepanjja.\nReyisti warmirojj saraquïnwa: —Nayasti achict'assmawa, jani cunsa imantistati cuntejj jisct'cäma take ucanacatjja —sasa. —Parlascaquim jach'a rey —sasaw warmejj saraquïna.\nUcatwa reyejj jisct'araquïna: —¿Janiti Joab chachajj take acanac lurañamataquejj amtayctamjja? —sasaw säna. Warmisti saraquïnwa: —Jïsa, juma jach'a reyin sutimjjaruw arsta. Take cuntejj siscta ucasti Joab chachan amtayatapunïsquiwa. Jupaw nayarojj acar qhitanitu, juparaquiw cunatejj parlañajjäqui ucsa yaticharaquitu.\nUcampisa jupajj mä suma amtäwinacampiw acjja luri. Ucampisa juma jach'a reyejj wali amuyt'anïtawa, take cunanacatejj aca marcanjja lurasqui ucanacsa mä Diosan angelapjamaw yatiquiractajja —sasa.\nUqham lurasitapatsti reyejj Joab chacharojj saraquïnwa: —Ist'ita, jichhajj take aca amtäwinacajj asquichatäjjewa. Saram, ucatsti Absalón waynaru cuttayanjjam —sasa.\nUqhamasti Joab chachajj oraker puriñcamaw p'ekepa alt'asïna reyir wali ajjsarañampi uñjasa, uqhamaraqui bendicisa, ucat saraquïna: —Jichhüruw nayajj amuyasta, jach'a reyin nayar munatapjja, jach'a reyisti cuntejj aca sirviripajj muncän uqhamarjamaraquiw luri —sasa.\nUcatsti Joab chachajj ucspachaw sartasin Gesur marcaru saräna Absalonaru Jerusalén marcaru irptanjjañataqui.\nUcampisa reyejj Joab chacharojj utaparu chekaqui sarjjañapataquiraquiw saraquïna, uqhamat jan reyin nayrakatapar uñstañapataqui, uqhamasti Absalonajj utapar chekaquiw sarjjäna, janiraquiw reyirojj uñstcänti.\nTake Israel marcansti, janiraquiw Absalonar uñtata yakha jakejj utjcänti, uqham wali suma waynätapatsti wali jach'añchataraquïnwa. Cayut p'ekecamajj janipuniw cuna jan walis Absalonanjja utjcänti, jan ucasti jupajj wali suma uñnakt'ani waynänwa.\nCunapachatejj ñic'utanacapa mururasïna ucapachasti, uca ñic'utanacapajj pä kilo jilaw pesaraquirïna palacion pesoparjamajja, uqhamsti sapa mara tucuyaw mururasiraquirïna uca ñic'utanacajj jan jathïñapataqui.\nAbsalonasti quimsa yokall wawanacanïnwa, uqhamaraqui mä phuchani, uca phuchapasti Tamar sataraqui, wali suma uñnakt'ani tawakoraquïnwa.\nPä maraw Absalonajj Jerusalén marcan utjasiraquïna, reyin nayrakataparusti janipuniw uñstcänti.\nUqhamasti Absalonajj Joab chacharuw mayiraquïna jupa toketa reyin ucar sart'arapiñapataqui, ucampisa Joab chachajj janiw muncänti reyin ucar sarañjja. Mä cutimpsa Absalonajj achict'asiscaquïnwa sart'añapataqui, ucampisa Joab chachajj janiw sarcaraquïnti.\nUcatwa Absalonajj uywatanacaparu saraquïna: —Ist'apjjeta, Joab chachan yapunacapajj nayan yapunacajj jac'anquiwa, cebada yapuchatcamaquiraquiwa. ¡Jichhajj sarapjjam, ucatsti ninampi phichhantanipjjam! —sasa. Absalonan uywatanacapasti sarasinjja Joab chachan yapunacapjja ninampiw phichhantanipjjäna.\nJoab chachasti janc'aquiw Absalonan ucarojj saräna, ucat jisct'araquïna: —¿Cunatsa uywatanacamajj yapunacajja ninampi phichhantanipjje? —sasa.\nAbsalonasti saraquïnwa: —Nayajj jumaruw jawsaysma, reyin ucar naya toket sart'añamataqui, ucatsti juparu sañamataqui: ‘Janiw cunataquis asquïquiti Gesur marcat jutatajjajja, waliquïsapänwa nayan uca pachpa marcaru kheparascañajjajja’ sasa. Nayasti reyiruw uñjañ munta, cuna juchajjas utjchi ucqhasti nayarojj jiwayitpan —sasa.\nUqhamasti Joab chachajj reyin ucwa saräna, cuntejj Absalonajj siscän ucwa yatiyaraquïna, ucatwa reyejj Absalonarojj jawsayaniraquïna. Absalonasti reyin nayrakataparu purinisinsti orakcamaw p'ekepa alt'asïna. Reyisti jamp'att'asaraquiw catokäna.


Génesis 6 QA97 - Cunapachatejj jakenacajj aca orakeru - Bible Search\nJakenacajj ñankh lurapjje\n1Cunapachatejj jakenacajj aca orakeru phokhantjjapjjän ucapachajj phuchanacanïpjjänwa, 2Diosan wawanacapasti uca warminacan jiwaquïpjjatapwa uñjapjjäna. Ucatsti uca warminacwa catuntasipjjäna, ucanacampiw mayachasipjjaraquïna. 3Uqham uñjasinsti Diosajj sänwa: “Janiw jakerojj wiñayataqui jacaycjjäti, jupasti janchiquiwa. Uqhamasti pataca pä tuncani maranacaquiw jacani” sasa.\n4Cunapachatejj Diosan wawanacapajj jakenacan phuchanacapampi wawanïñataqui mayachasjjapjjän ucqhajj wali jach'a jakenacaw orakenjja uñstäna, uca khepatsa uqhamaraqui, jupanacasti wali ch'amani jakenacänwa nuwasiñataquejja, wali aytata jakenacänwa uca nayra tiemponjja.\n5Cunapachatejj Tatitojj jakenacan sinti jan walinaca lurapjjatap uñjän ucqhajja, uqhamaraqui jakejj ñankha lurañacpuni amtascatapatjja, 6jupajj jaquir uscutapjja wal amtäna, walirac chuymapjja usuyasïna, 7saraquïnwa: “Aca oraketjja jake uscutajj-jja k'al chhaktayä, uqhamarac uywañ animalanacarusa, orakenjam katatnaktirinacarusa, jamach'inacarusa. ¡Walpun amtta ucanac uscutajj-jja!” sasa.\n8Ucampisa Tatitojj Noerojj wali sumwa uñjaraquïna.\nNoé chachan arcapa\n9Acaw Noen sarnakäwipajja. Noesti wali suma jakënwa, Diosar jaysasapuniw sarnakaraquirïnjja. Jakenac taypinsti jupa sapaquiw Diosan munañaparjamajj sarnakäna. 10Noesti quimsa wawanacaniraquïnwa, ucanacasti Sem, Cam, uqhamarac Jafet satänwa.\n11Diosataquisti aca orakejj ñankha lurañampi cunayman casta jan wali lurañanacampi phokhantatänwa, 12take jakenacasti jan walëjjapjjapunïnwa. Diosasti uca take ñankha lurañanacajj aca oraker phokhantatäp uñjasinsti, 13Noerojj sänwa: “Take jakenac tucjañwa amtta. Jupanacan jucha luratanacap laycusti aca orakenjja jan walt'añanacaquiw utj-jje, uqhamasti take jupanacaru, uqhamarac take acapacharuw tucjä. 14Jichhajj mä arca lurasim gofer sat maderata, uca arca mankharusti cuartonaca luraraquim, uqhamarac arcarojja mankhatsa, ankäjjatsa breampi sum lluch'suraquim, umajj jan mantañapataqui. 15Uca arcasti aqhama tupunacanïñapawa: Largorusti pataca quimsa tunca pheskani metroni, anchorusti pä tunca payani chicatani metroniraqui, altorusti tunca quimsani chicatani metroniraqui. 16Quimsa pisoni luraraquïta, mä ventanani, ucasti techotjja medio metrorjama, maysa tokerusti mä puncu luraraquïta. 17Nayasti mä jach'a jallu apayanï, ucasti take aca orakpachwa chhaktayani, uqhamarac aca orakenjja take cunatejj jacqui ucsa k'alwa t'unjaraquini. Take cunatejj aca oraken utjqui ucanacasti jiwarapjjaniwa. 18Ucampisa jumampejj mä suma arust'äwi lurä, uca arcarusti yokanacamampi, warmimampi, yojjch'anacamampi, uqhamarac jumampi ucanacaw mantapjjäta. 19Uqhamaraquiw arcarojj apäta take animalanacatjja mä kachumpi, mä orkompi, ucasti cuna casta animalanacatejj aca oraken utjqui ucanacata, uqhamata jumjamaraqui jacapjjañapataqui. 20Jumampi chekasti arcarojj take castatjja mantapjjaniwa pä animalanaca: Jamach'inacatsa, uqhamarac uywañ animalanacatsa, orakenjam katatnaktir animalanacatsa, uqhamat jacasipcañapataquiqui. 21Ucjjarusti take casta mank'añanac apthapiraquim, ucatsti imam, uqhamat jumasa, animalanacasa mank'añanïpjjañamataqui” sasa.\n22Noesti cunjämtejj Diosajj siscatayna uqhamwa take cunsa luräna.


Nawirara yaqha qhatu ukaxa jisk’a qullqinitaki | Diario Correo\nNawirara yaqha qhatu ukaxa jisk’a qullqinitaki\nAnatañanaka, q’aspa Papanoel ukatsti jisk’a qullinaka aljap´xi payïri uñjata aljaña\n24 de Diciembre del 2017 - 13:20 » Textos: Adrian Apaza/ Saturinino Callo\nWawanakataki kunaymana isinaka utji ukaxa 2 solisaki ukhama chimputa zapatillanaka ukaxa 200 solisampi alaña uka isi qhatuna ukatsti mirq’i sapatunaka utji sapuru qhaturu apanipxi yaqha jaya markanakata ukaxa taqi distrito qhatucha aka Tajana markana.\nUkhama aka Diario Correoxa aka jach’a “mercadillo ambulante” ukaru puriwa ukhama uñjata waranqa waranqa alasiri jaqinaka katuqapxi jichhuru ñä jak’a Nawirara phistaru ukatsti Machaqa mararu katuqawi.\nUka qhatuxa martisa uru ukatsti wirnisa uruna uñstayata apanuqapxi uka chiqana qhatuchata Mercado Héroes del Cenepa, uka markana distrito Gregorio Albarracín; mirkulisa urunaka, ukhama qhatuchata uka Mercado Primero de Mayo, ukhamaraki uka chiqa Centro Poblado Augusto B. Leguía; lunisa juywisa urunakaraki, ñä jak’a piluta anataña “La Bombonera” uka Machaqa marcana (Ciudad Nueva) ukatsti sawaru tuminku urunaka ukaxa kallinakaru qhatuchata uka chiqaru Tarata mistuña ukaru (“Salidad a Tarata”) Alto Alianza markana.\nUka qhatunakana utji chiqana isinaka aljaña, sinti jilpacha ukaxa juti americana uka chiqata, ukhama pataka pataka jaqinakawa wali thaqapxi, ukhama jisk’a qullqini jaqinakaxa thaqapxi ukatsti yaqha jaqinakaxa aski wali suma isisiña munasina, suma modelo utjiri layku, aski suma ch’ukuta uka layku, ukasti uka norteamericano qhatuna utji.\nJiliri apnaqiri uka Asociacion de Comerciantes Emancipacion Ciudad Nueva, jiqata Zenón Arana Tarqui, jupaxa siwa aka semana saraqatana aljañaxa pisikiwa, jichhasti aski ñä khusa jitxatawa aljaña.\nNAWIRARANA. “Aka markana jaqinakaxa wali uñjatawa ukhama aka Nawirarana kunaymana utjiri alasiñataki, mirq’i isinaka, mirq’i sapatunaka, ukhama yaqha yänaka, ukhamaraki utji sapatillkama aljanña, anatañaka, qhanturi, qullinaka”, ukhama taqpacha utjiri jaqinakaru jawsaña aka phistana kunaymana utjirinaka alasiñapataki.\nTaqpacha qhatuna aljañanakaxa sapuru aka pachata 6:00 uka 18:00 urasata qhatunakana llawirataniwa. Inasa aka Nawirara phistana aljaña urasanakaxa juk’ampi wayutataniwa ukhamaraki aljiriru alasirinakaru awatirixa qhawaskaniwa.\nYaqha chiqana utjarakiniwa villancico sasina sata ukatsti wajata Papanoel q’aspapa pä solisaru aljapxi ukatsti jisk’a qullinka aljapxi tunka solisaru pä tunka solisaru. Chiqanxa, uka mirq’i qulli, ukaxa kunjama phamillata jütchi ukhamraki yaqha jaya markata apanita, ukasta ukhama aka Tajna marka utanakana k’uchitatayiri.\nJani sinti qullqini jaqinakawa uka qhatunakampi wali k’uchisipxi, ukasti kunjama chika taypinakana aljañanaka uñstayata ukatsti yaqha taypina qhatuxa utjaskaki, kunaymana yänaka jakiñjama utji uka qhatunakana ukhama chaninakapasa wali wajata ukatsti aka phaxsina aka 25 uruna saraqata inasa khusa churañaspawa wawanakaru.\nGestión de Curi dejó 165 terrenos sin sanear, incluido el de la comuna de Tacna


Orlando markan wila wartaw utjkän ukan jiwatanakax jilpachax puertorriqueñunakanawa · Global Voices Aymarata\nJaqukipäw uñt'ayata/apkatata 25 Mara t'aqa phaxsi 2016 21:53 GMT\nAka blog ullart'apxañäni Malagasy, русский, عربي, Italiano, Español, Ελληνικά, Deutsch, English\nIlustración del artista Kike Estrada en homenaje a las víctimas de la masacre de Orlando. Tomada de su sitio web, planetakike.com. Usada con autorización.\nOrlando markanxa mä wila wartäw utjatapaw yatisïna, kawkhantix Omar Mateen jaqix pusitunk llatunkani jaqinakaruw jiwayatana uka kipkarakiw phisqha tunk kimsani jaqinakar usuchjawayatana wal uñisisisa LGBTQ uka tuqiru, ukan latinoamericanos ukanakaw jilpach jiwapxatäna. Ukhamarakiw juk’amp jayp’urux yatisïna, pusi tunk llatunkan jaqinak jiwatatx, pä tunk kimsani jiwat jaqinakaw puertorico markankirina.\nPuertorriqueño-nakatakix, jan walipuniwa. Kunatix Orlando markan jilpach puertoriqueñonakax jakapxi aka Estados Unidosmarkanxa, kunatix wali jaya maranakatpach uka tuqirux sarapxiritana suma amtawinakampi irnaqañataki ukhamarak sumfamiliapanaka jakasipxañapataki. Puertoriqueñonakax Estados Unidos markarux sarapxiw suma jakana jiqhatañataki, kunatix uka markanx janiw ch’axwañax yaqha markanakanx utjayapakiti, kunatix Puerto Rico markanx nuwasiwinakaw aka qhipa maranakan utjatana. Kawkir jaqinakatix jiwki jupanakax, suma jakañ munasaw uka markar sarapxatapa jan ukham jiwañataki.\nQillqt’ataw sitio web uka yatiyäwitaki, activista puertorriqueño Yoryie Irizarry (chachapur munasiri) jupaxsiw kunats jiwatanakax wal lup’iyi LGBTQ uka markanxa:\nNanakatatix discoteca-x utat juk’amp suma utjawiwa. Nayax ma dicoteca tuqin wali kusisita jiqhatasiwayta, kawkhantix chachanakax chachapur tuqhupxi ukhamark warminakas warmipur thuqhupxi. Ma discoteca tuqin thuqhuñ yatiqapta,ukhamarak nanäk pur munasiña jan phinq’achata. Uka discoteca tuqinwa “ñik’utsa jararasipta”, ukanxjaniw khitis uñchukipkituti, kunatixkunayman jan wali amuyunakaw nanak tuqi utjki. Nanakatakix discoteca-w ma utjawxamaxa, kunawsatix phunchawinak utjki ukhaxa. Ukan tantachasipta Navidad uka phunchäwinak utji ukhaja. Ukanwa nanakpachaptxa. Ukatwa uka wila wart’awix nanaktuqixa. ukan uñt’apta masipur munasiña, sarnaqäwinak jaylliwinaka ukanak parlasipta kunawsatix thuqhupta ukhaxa ukhamarak larurt’apta jan khitin uñisitasa.\nNelie Lebrón Robles Facebook tuqin usuariax akham qhanancharaki maysatuqit uñtasa, kunawsatix qillqt’an aka qillqatxa:\nUru tukusjipansti, janiw chachapur munasir warmipur munasiri (gay) uka tamaki nï latina markakisa, jisnaw puertorriqueña ukaruki mä victima ukham amuyaskaspati. Ukat napach jiskt’asta, janit nacionalidad ukatakpacha aka wila wartäwixa. Kunatix aka wila wartäwix latinunakan urupan utjawayi. Janïr sutinak yatkasaw kimsa puertorriqueño jupanakan jiwatapa yatxtäna …kunjamatix taqiniw parlapxi, chachapur warmi pur munasipxi jupanakar uñisita. Ukampirus janiw sum yatktanti inay jiwatanax ajllitachina yuriwipatxama.\nJaniraw yatiskiti kunats jiwaypacha, juk’anak yatxataski ukanx jan walinakawa. Jichhakamax janiw yatiskiti Mateen uka jaqix yaqha jan wali tamanakamp tamachasitapaxa, ukhamarakiw FBI ukax yatxatatanaw ISIS, el Frente al Nursa (al Qaeda tuqir tamachata) ukhamarak Hezbolá ukanakamp tantachasitapa. Ukampirus janiw wali qhanakiti, kunatix aka tamanakax jupanak pachpaw nuwasisipki. Sapxarakiw Mateen pachpay ukham lurchispa sasa.\nKhitinakatix uñt’apkan jupanakax prensa-rux sapxiw wali uñiskhuchinwa ukhamarakiw homofóbico, racista ukhamanwa sasa. Ukampirus Mateenjuparux waljkutiw uñjasina discoteca Pulse tuqinakawkhantix wila wartawi utjawayki ñakijay wal tantachaschinaxa warmipur ukhamark chachapur munasirinakaxa. Yatisirakinwa aplicativo para citas gays apnaqatapata, ukat amuyasirakispaw inas jupax ukham chachar munirichispa ukhamt jiwayaspa.\nUkham wila wartawinakax sapakutiw utxatapa Estados Unidos markanxa, ñakijay jan wali jaqinakax armanaka jiqhatapxakiwa. Ukat Estados Unidos markax uñakipañapawa aka tuqitxa jan ukham juk’am wila wartäwi utjañapataki.


Mateo 8 | Online Bible | New World Translation\nLepra usuni mä jaqeruw qollasi (1-4)\nEjerciton mä oficialapaw Diosar confiyi (5-13)\nJesusajj waljaniruw Capernaúm markan qolli (14-17)\nKunjamsa Jesusar arkañasa (18-22)\nJesusajj jachʼa thayaruw tʼakurayi (23-27)\nDemonionakarojj khuchinakar mantapjjañapatakiw Jesusajj khiti (28-34)\n8 Qollut saraqanjjäna uka qhepatjja, walja jaqenakaw jupar arkanipjjäna. 2 Ukatsti lepra usuni mä jaqew jupar jakʼachasïna, nayraqatapar altʼasisinsti akham sänwa: “Tata, munsta ukhajj qolltʼasitasmawa”* sasa. 3 Ukatwa jupajj amparampi loqjjatasin llamktʼäna, akham sasa: “Muntwa, qollatäjjam”* sasa. Ukatsti ukaratpachaw lepra usupat qollatäjjäna.* 4 Jesusajj akham sarakïnwa: “Janiw khitirus arsütati, jan ukasti sacerdotempi uñjayasir saram, kunjamtï Moisesajj siskäna ukarjam mä ofrenda loqtarakim, ukhamat sacerdotenakan yatipjjañapataki” sasa. 5 Capernaúm markar mantäna ukhajja, ejerciton mä oficialapaw jupan ukar jutasin ruwtʼasïna, 6 akham sasa: “Tata, servirijaw wali usuntat tʼaqesiski, janiw sartirjamäkiti, utan jaqontatäskiwa” sasa. 7 Jesusajj sarakïnwa: “Utamar jutä ukhaw qollarapïma” sasa. 8 Uk satasti akham sasaw ejerciton oficialajj jupar sarakïna: “Tata, janiw utajar jutañamajj wakiskaspati, janiw kuna suma jaqëktsa; mä aruksa qollasiñapataki arsüta ukhajja, servirijajj waliptjjaniwa. 9 Nayajj jilïrinakar katuyat jaqerakïtwa, soldadonaksa pʼeqtʼaraktwa. Maynir ‘¡saram!’ sista ukhajja, iyaw sasaw sari. Yaqhar ‘¡jutam!’ sista ukhasti, iyaw sasaw jutaraki. Esclavojar ‘¡uk luram!’ sista ukhasa lurarakiwa” sasa. 10 Uka arunak istʼasasti Jesusajj wal musparäna, arkirinakaparojj akham sänwa: “Cheqpachapuniw nayajj sapjjsma, jupjam taqe chuym Diosar confiyir* jaqejj janiw Israel markan utjkiti. 11 Nayasti sapjjsmawa, waljaniw inti jalsu toqetsa inti jalant toqetsa jutapjjani; jupanakajj alajjpachankir Reinonwa* Abrahanampi, Isaacampi, Jacobumpi mesan qontʼasipjjani. 12 Reinon* wawanakapasti, anqa chʼamakar jaqonukutaw uñjasipjjani; ukanwa jachapjjani, laka chʼakhanakapsa tʼurusipjjani” sasa. 13 Ukjjarusti Jesusajj akham sasaw ejerciton oficialapar säna: “Sarjjam, kunjamtï chuymaman Diosar confiykta* ukarjam jumatakejj phoqaspan” sasa. Uka jaqen serviripajj ukaratpachaw waliptjjäna. 14 Jesusajj Pedron utapar mantäna ukhajja, Pedron suegraparuw ikiñan jaqontat uñjäna, jupajj calenturampi wali usuntatänwa. 15 Jupar amparat llamktʼäna ukhajja, ukaratpachaw calenturajj saraqjjäna, sartasinjja jupar serviñ qalltarakïna. 16 Niya arumäjjäna ukhajja, demonionakan mantata walja jaqenakwa Jesusan ukar apanipjjäna. Jupasti mä arumpikiw uka demonionak alissüna, taqe tʼaqesirinakarus waliptayarakïnwa. 17 Ukhamat kuntï Isaías profetajj siskäna uka arunakan phoqasiñapataki, jupasti sänwa: “Jupaw usunakas chhaqtayjje, kunatï tʼaqesiykistu ukanaksa apasjjaraki” sasa. 18 Jesusajj walja jaqenakar jakʼapan uñjäna ukhajja, qota khurkatar makatapjjam sasaw arkirinakapar säna. 19 Ukatjja escribanakat maynïriw jupar jakʼachasïna, akham sasa: “Yatichiri, kawkirutï sarkäta ukaruw nayajj arkäma” sasa. 20 Jesusajj jupar sänwa: “Qamaqenakas putuniwa,* jamachʼinakas tapanirakiwa, ukampis jaqen Yoqapatakejj janiw kawkin iktʼañas utjkiti” sasa. 21 Discipulonakat maynejj jupar akham sarakïnwa: “Tata, awkijar imantiriw nayraqat sarañ munta” sasa. 22 Jesusasti juparojj sarakïnwa: “Jumajj nayar arkaskakita, jiwatanakajj jiwatanakapar imasipjjpan” sasa. 23 Uka qhepatjja mä botetwa Jesusampi discipulonakapampejj sarjjapjjäna. 24 Ukatsti mä jachʼa thayaw* qota taypin sartäna, oladanakas boter chhaqtayirjamaw phoqaranttäna. Ukampis Jesusajj ikiskänwa. 25 Jupan ukar sarasasti, akham sasaw arkirinakapajj sartayapjjäna: “¡Tata, salvapjjeta, jiwarañäniwa!” sasa. 26 Jupasti sarakïnwa: “Diosar jan taqe chuym confiyir* jaqenaka, ¿kunatsa ajjsarapjjta?”* sasa. Sartasinjja thayampir* qotampiruw toqenoqäna. Ukatsti taqe kunas sumakëjjänwa. 27 Jupanakasti wal musparapjjäna, akham sapjjarakïnwa: “¿Khitipunirakïpach aka jaqesti? Thayas* qotas istʼakirakisä” sasa. 28 Qota khurkatar saräna ukhajja, gadarenonakan lugaraparuw mantäna. Ukanjja, demonionakan mantat pä jaqew jupar jikjjatäna,* sepulturanak taypitwa jupanakajj mistunisipkäna. Wali ajjsarkañ* jaqenakäpjjänwa. Janirakiw khitis uka jakʼankir thaknam pasañ munkänti. 29 Jupanakajj akham sasaw arnaqasipjjäna: “Diosan Yoqapa, ¿kun luriris akar jutta? ¿Janïr tiempökipanti nanakar tʼaqesiyir jutta?” sasa. 30 Jupanakat jaya cheqanjja, walja khuchinakaw manqʼasipkäna. 31 Ukatwa uka demonionakajj akham sasin jupar ruwtʼasipjjäna: “Alissupjjetäta ukhajja, khä khuchinakar khitjjapjjeta” sasa. 32 Jupasti jupanakar sarakïnwa: “¡Sarapjjam!” sasa. Ukhamasti uka pä jaqet mistusajja, khuchinakaruw uka demonionakajj mantapjjäna. Khuchinakasti taqpachaniw mä barranco patjjat qotar chhukuntasajj uman jiwarapjjäna. 33 Ukatjja khuchi awatirinakajj jankʼakiw markar tʼijupjjäna,* purisajj taqe kunwa yatiyapjjäna, demonion mantat jaqenakatsa yatiyapjjarakïnwa. 34 Ukat markpachaw Jesusan ukar mistunipjjäna. Jupar uñjasasti uka cheqanakat yaqha lugarar sarjjañapatakiw ruwtʼapjjäna.\n^ Griego arunjja, “qʼomachtʼasitasmawa”.\n^ Griego arunjja, “qʼomachatäjjam”.\n^ Griego arunjja, “qʼomachatäjjäna”.\n^ Jan ukajja, “Gobiernonwa”.\n^ Jan ukajja, “Gobiernon”.\n^ Jan ukajja, “iyawskta”.\n^ Variante: “Zorronakas utaniwa”.\n^ Variante: “wayraw”.\n^ Variante: “jiwtayasipjjta”.\n^ Variante: “wayrampir”.\n^ Variante: “Wayras”.\n^ Variante: “jakjjatäna”.\n^ Variante: “jiwtayaskañ; watskañ”.\n^ Variante: “tanipjjäna”.


Mozambique markan marrabenta saräwimp thuqhusa · Global Voices Aymarata\nJaqukipäw uñt'ayata/apkatata 16 Anata phaxsi 2013 12:31 GMT\nAka uñart’äwix nayririx akawjtuqin Afribuku, uñacht’ayatäna, cultura africana contemporánea uñart’äwi.\nMara mozambiqueñonakax «marrabentando». qalltapx sasiwa. Ukhamaw kunatix sapa mara mä jach’a phunchhäwiw markan lurasi, Marrabenta phunchhäwi. Kawkhamti sarkätax «¡teka, teka!”,» ukakiw ist’äta, ukham sasaw marrabenta [en] thuqhuntapxi, wali thuquntayirjamawa.\nSapa maranjamasa, mä jayllïwimp tren-ax Maputo-t qhachwirinakamp sari ukhamarak qatuqäw apas jan kuna qulqi Marracuene marakar mayisa. Mä hora jaljt «Tren marrabentan«, saräwi, jaqinakax Gwaza Muthinin phunchhäwiruw mayacht’asipxi, uka pachpa pacharakiw uka phunchhäwixa.\nGwaza Muthini ceremoniax wali uñt’at Marracuene ch’axwäw amti, pä uru saraqkipan anata phaxsin 1985 marana, aka ch’axwäwinxa, Imperio Gaza [en] ch’axwirinakaxa, Ngumgunhane-m p’iqinchata, colonia portugués pallapallanakaruw thurt’apxana.\nNgumgunhane p’iqinchtanakax atipjasipxänw ukhamarak ukampiw Imperio Gaza tukthapiwix qalltäna. Nayraxa, mä hipopótamo katupxan ukat aychap taqpach markachirinakar churapxan uka pacha amtañatakixa. Jichhaxa, hipopótamo aychax chiwat aychampiw turkata, ukat ukax «canhu» jaxu uma satampiw umxatt’ata – ukax marrabenta thuqkasaw umxat’ata.\nMarrabenta uñstäwip ukhamarak jichhawitkamax janiw jasäkikiti. Mozambique aynachan 1930 década tukuyan uñstawayi, ukampirus 1960 décadkamaw wali uñt’ataxäna. África-tuqin, colonias portuguesas taypin, políticas multirraciales y multiculturales Mozambique-n ukhamarak markanakapan uñt’äwipar yanapt’awayi. Nayrïr Sudáfricat gramófononak purïw ukhamarak uxurit ukatpach arsüwinak uñstäwinakax yanaptäwirakiw uñt’äwipar.\nSam Mangwana [en] República Democrática del Congo (Zaire, janïr yurkipana) aka marax nayrÑir kutiw phunchhäwir purini.\nAwkipax zimbabuense-nw ukhamarak taykapax angoleña-nwa, ukhamarak cubana, francesa, española, italiana ukhamarak estadounidense qhachw ist’asaw jilti. Wali jach’a jayllintirit ukhamarak rumba congolesa sarantayirit uñt’atawa, ukat Angola, Mozambique, Cabo Verde ukhamarak Congo ukatuqitaw jayllïwipax wakichata. 80-mp 90-mp maranakanxa, Sam marrabenta jayllïwïnak wal uñt’ayi: “Kampur sarañäni (Marracuene)”, “Tio António” jan ukax “Moçambique Oyé”, jichhax clásico-t uñt’atanaka.\nNayrir Marrabenta phunchhäwitx phisqa maraxiwa, Litho Sithoe sarantayaw layku. Phisqa maranakatxa, sarantayir ch’amamp sarantatapat layku phunchhäwix sarantaskakiwa. Kimsa uru saraqkipan anata phaxsitxa, phunchhäwix Centro Cultural Matalane markan mä concierto ukampiw tukuyi. Ukürux «Mozambiqueño Héroenak uruw» amtasi, taqpach markan phunchhäwiw kunatix pallapallanakan jiwawip amti khitinakati qhurump 1975 maran marka qhispiw layku ch’axwapxana. Akaw siman samsus tukuyañataki, marrabenta. jakas ukhamarak ist’asa.


Wawanakamar Jehová Diosaru serviñ yatichapjjam | Taman yatjjatañataki\nYatiyañataki (congregacionan yatjjatañataki) | Noviembre 2015\n¿Kuna arutsa liytʼäta? Acholi Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Batako toba Baulé Becol Bengalí Bislama Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (tradicional) Chino mandarín (simplificado) Chuvash Cingalés Citonga Colombia markan amparamp parlirinakataki Coreano Criollo haitiano Croata Danés Efik Eslovaco Esloveno España markan amparamp parlirinakataki Español Estados Unidos markan amparamp parlirinakataki Estonio Finlandia markan amparamp parlirinakataki Finlandés Fiyiano Francés Georgiano Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Javanés Kannada Kazajo Kikamba Kikuyu Kiniaruanda Kirguís Kiribatiano Kirundi Kisi Krío Letón Lhukonzo Lifu Lituano Luganda Luo Macedonio Malayo Malayálam Malgache Maratí Maya Mixe del norte Mongol Moré México markan amparamp parlirinakataki Ndebele (Zimbabue) Nepalés Noruego Oromo Osético Pangasinán Panjabí Papiamento (Aruba) Papiamento (Curazao) Persa Perú markan amparamp parlirinakataki Pidgin de las islas Salomón Polaco Polonia markan amparamp parlirinakataki Portugués de Brasil Quechua boliviano Quichua de Imbabura Rumano Runyankore Rusia markan amparamp parlirinakataki Ruso Samoano Sango Serbio (Alfabeto cirílico) Serbio (alfabeto latino) Shona Sidama Sranangtongo Suajili Sueco Tagalo Tai Tamil Tayik Telugu Tigriña Tivo Tok pisin Tsotsil Tumbuka Turco Turcomano Turcomano Tuvaluano Tártaro Ucraniano Urdu Uzbeko Vietnamita Wallisiano Waray-Waray Wolaita Yao Yoruba Zandé Zapoteco (Istmo) Zimbabue markan amparamp parlirinakataki Árabe\nWawanakamar Jehová Diosaru serviñ yatichapjjam\n“Dios Tatitu, nayasti achiktʼassmawa wastatampiy nanakan ukaru uka jaqema khithanim nanakaru yatiyañapataki kunanaktejj lurapkäjja naskani uka wawampejj uka.” (JUE. 13:8)\n88, 120 QʼOCHUNAKA\nJesusat yateqasisajja, ¿kunjamsa awk taykanakajj wawanakaparu munasipjjatap uñachtʼayapjjaspa?\nJesusat yateqasisajja, ¿kunjamsa awk taykanakajj wawanakaparu altʼat chuymanïpjjatap uñachtʼayapjjaspa?\nJesusat yateqasisajja, ¿kunjamsa awk taykanakajj wawanakaparu amuyapjjatap uñachtʼayapjjaspa?\n1. Wawanïñap yatïna ukhajja, ¿kunsa Manoa chachajj Diosar mayïna?\nMANOA chachasa warmipasa israelitapjjänwa. Jupanakajj wawanïñ janiw suyapkänti. Ukampis mä urojja, mä angelaw Manoan warmipar akham säna: “Mä wawanïyätawa” sasa. Manoajj uk yatïna ukhajj wal kusisïna. Ukampis kunjamsa wawapar uywapjjani uka toqetwa lupʼïna. Uka urunakanjja, walja israelitanakajj jan walinakwa lurapjjerïna. Ukhamajj ¿kunjamsa Jehová Diosar serviñ wawapar yatichapjjaspäna? Manoasti Diosar sänwa: “Dios Tatitu, [...] wastatampiy nanakan ukaru uka jaqema [jan ukajj angelama] khithanim nanakaru yatiyañapataki kunanaktejj lurapkäjja naskani uka wawampejj uka” sasa (Jue. 13:1-8).\n2. ¿Kunsa awk taykanakajj lurapjjañapa, ukat uk phoqañatakejj kunas yanaptʼaspa? (“ Jupanakaw Bibliat yatjjatirinakamajja” siski uka recuadro uñjjattʼam.)\n2 Jumatï wawanakanïstajja, kunjamsa Manoajj jikjjatasïna uk amuypachätawa. Jumajj Manoa chachjamarakiw wawanakamarojj Jehová Diosar serviñsa Jupar munasiñsa yatichañama (Pro. 1:8). Ukatakejj Familiana Diosar Yupaychañataki Aruma apañaw yanaptʼiristam, ukjja sapa semanaw apañama. Ukaw Jehová Diosata Bibliata wawanakamar yatichañatakejj yanaptʼätam (Deuteronomio 6:6-9 liytʼañataki). Jesusat yateqasiñajj yanaptʼarakiristamwa. Jupajj janis wawanakanïkchïnjja, kunjamsa arkirinakapar yatichäna ukwa yateqasma. Aka yatichäwinjja, kunjamsa Jesusajj munasirïtapsa altʼat chuymanïtapsa arkirinakapar uñachtʼayäna ukwa yatjjatañäni. Jupajja kunjamsa arkirinakapajj jikjjatasipjjäna, jupanakar yanaptʼañatakejj kunsa luraspäna uk sumwa yatïna. Jichhajj uka toqenakat yatjjatañäni.\n3. ¿Kunatsa Jesusan arkirinakapajj jupan munasiñapat jan pächasipkäna?\n3 Jesusajja ‘munasipjjsmawa’ sasaw arkirinakapar sirïna (Juan 15:9 liytʼañataki). Jila partejj jupanakamp chikapunïrïnwa (Mar. 6:31, 32; Juan 2:2; 21:12, 13). Jesusajj arkirinakapan yatichiripäkchïnsa amigopänwa. Ukatwa arkirinakapajj munasiñapat jan pächasipkänti. ¿Kunjamsa awk taykanakajj Jesusat yateqasipjjaspa?\n4. ¿Kunjamsa awk taykanakajj wawanakaparu munasipjjatap uñachtʼayapjjaspa? (3 janankir foto uñjjattʼam.)\n4 Awk taykanaka, wawanakamarojj ‘munasipjjsmawa’ sapjjañamawa. Wali askit uñjapjjatamwa amuyapjjañapa (Mat. 3:17; Tito 2:4). Australiankiri Samuel jilatajj siwa: “Wawäkayäta ukhajja, awkijajj sapa arumaw Bibliat apstʼata sarnaqäwinaka librot liytʼarapirïtäna. Jisktʼanakajsa qhanañchirïtänwa, janïr ikintkasajja qhomanttʼasin jampʼattʼawayirïtänwa. Ukampis awkijan familiapanjja, janiw ukhamanak lurañ yatipkataynati, ukwa qhepat yatiyäta. Awkijajj qawqsa munasitu uk uñachtʼayañatakiw wal chʼamachasïna. Ukhamätapatjja kusisita wali munata ukhamaw jikjjatasiyäta. Jupampis wali sumarak apasiyäta” sasa. Wawanakamarutï ‘munasipjjsmawa’ sasin sapa kuti sapjjäta ukhajja, jupanakajj Samuel jilatjamarakiw jikjjatasipjjani. Ukhamajj wawanakamar jampʼattʼapjjam, qhomanttʼapjjam, jupanakamp parltʼasiñatakisa, manqtʼasiñatakisa, anattʼañatakisa tiempo apstʼasipjjarakim.\n5, 6. 1) Arkirinakapar chʼajjwir uñjasajja, ¿kunsa Jesusajj luräna? 2) ¿Kunjamsa awk taykanakajj wawanakapar cheqañchapjjañapa?\n5 Jesusajj akham sänwa: “Khitinakarutejj nayajj munkta, ukanakarojj toqenoqtwa, cheqacharaktwa” sasa (Apo. 3:19). * Jesusajj arkirinakaparuw khitis jukʼamp jilïrejja sasin chʼajjwiri uñjäna. Ukatwa walja kutejj pacienciampi cheqañchäna. Ukampis kunapachasa, kawkhansa munasiñampi cheqañchaspa uk sumwa amuytʼäna (Mar. 9:33-37).\n6 Awk taykanaka, wawanakamarojj wal munasipjjpachäta, ukatwa munasiñat cheqañchañ munapjjaraktajja. Kuns jan wal lurapjjani ukhajja, awisajj kunatsa ukham lurapjjatapajj jan walïki uk qhanañchtʼañakiw wakisispa. Ukampis cheqañchatajj janipun istʼasipkani ukhajja, ¿kun lurañäspasa? (Pro. 22:15.) Jesusatwa yateqasipjjasma. Jupjamaw wawanakamarojj pacienciampi yanaptʼapjjañama, ewjjtʼapjjañama, amuytʼayapjjañama. Kunapachasa, kawkhansa munasiñampi cheqañchapjjasma ukwa amuytʼapjjañamaraki. Sudafricankir Elaine kullakajja, kunjamsa awk taykapajj cheqañchapjjäna uk akham amti: “Kunjamsa sarnaqañaja ukjja awk taykajajj qhanañchtʼapjjerïtänwa. ‘Janitï istʼapkitätajja, castigapjjämawa’ sasaw sapjjerïtäna. Aruparjamapuniw phoqapjjerïna. Ukampisa kunatsa castigapjjetani uk nayraqatwa sum qhanañchtʼapjjerïtu, janipuniw coleratajj cheqañchapjjerïkituti. Ukhamatwa nayar wal munasipjjatap amuyirïta” sasa.\n7, 8. 1) Jesusan mayisïwip istʼasajja, ¿kunsa discipulonakapajj yateqapjjäna? 2) Wawanakam nayraqatan mayisisajja, ¿kunjamsa Jehová Diosar confiyapjjañapatak yatichapjjasma?\n7 Jesusajja katuntatäsin jiwayata uñjasiñapäkäna ukhajja, akhamwa Diosar mayisïna: “Awkejjay, jumajj taqe kun lurañatakiw chʼamanïtajja. Aka kʼallkʼu um umtʼañajjsa apaqtʼasitaya. Ukampis jan nayan munañajjäpati, ukatsipan juman munañamarjam luraspan” sasa (Mar. 14:36). * ¿Jesusan mayisïwip istʼasajj kunjamas discipulonakajj jikjjatasipjjpachäna uk amuyasmati? Jesusajj janis pantjasirïkchïnjja, Awkiparojj yanapwa mayïna, ukham luratapatjja discipulonakapajj wali sumwa yateqasipjjpachäna. Jupjam altʼat chuymanïsin Diosaru yanap mayiñajj kunja wakiskirisa uksa yateqapjjarakpachänwa.\n8 Wawanakamajja, kuntï jupanak nayraqatan mayisipkäta ukat yateqasipjjaspawa. Ukampis janiw aleq yatichañatakikejj oración mayisipjjañamäkiti, jan ukasti Diosar confiyapjjañapatakiw yatichapjjañama. ¿Kunjamsa? Wawanakamatak Diosat sapa kuti mayiñat sipansa, Diosarojj jumar yanaptʼañapatakiw mayiñamaraki. Brasil markan jakasiri Ana kullakajj akham siwa: “Awk taykajajj jan waltʼäwin uñjasipjjerïna ukhajja, Diosarupuniw yanap mayipjjerïna. Kunapachatï mamajan awk taykapajj usuntapjjäna ukhajja, awk taykajajj suma amtanakar puriñatakejj Jehová Diosaruw chʼama, yatiñkankaña mayipjjerïna. Sinti jan waltʼäwin uñjasipjjerïna ukhasa, Jehová Diosarupuniw taqe uka llakinakap yatiyapjjerïna. Ukhamatwa Jehová Diosar confiyañ yateqawayta” sasa. Awk taykanaka, wawanakam nayraqatan ukhamarakiw Diosar mayisipjjasma. Amuytʼañataki, Jehová Diosarojj vecinomaru jan ajjsaras Bibliat yatiyañataki yanapwa mayipjjasma, jachʼa tantachäwir sarañataki patronamar jan ajjsaras permiso mayiñatakis Diosar yanap mayipjjarakismawa. Ukhamtï lurapjjäta ukhajja, wawanakamajj Jehová Diosar confiyapjjatamwa amuyapjjani, ukatsti jupanakajj Diosaruw confiyapjjarakini.\n9. 1) ¿Kunjamsa Jesusajj altʼat chuymanïñsa, mayninakar yanaptʼañsa arkirinakapar yatichäna? 2) Awk taykanaka, jumanakatï altʼat chuymanïpjjäta, yaqhanakarus yanaptʼapjjarakïta ukhajja, ¿kunsa wawanakamajj yateqasipjjani?\n9 Jesusajj altʼat chuymanïñsa mayninakar yanaptʼañsa luratanakapampiw arkirinakapar yatichäna (Lucas 22:27 liytʼañataki). Jesusajja Jehová Diosar munasitapata, ukhamarak mayninakar yanaptʼañ munatap laykuw jakañap aptʼasïna. Apostolonakapajj ukham lurañwa yateqapjjarakïna. Awk taykanaka, ukhamarakiw luratanakamampi wawanakamar yatichapjjasma. Pä wawani Pranas jilatampita Debbie esposapampit parltʼañäni, jilatajj irpir chuymanjamaw taman yanaptʼaski. Kullakajj siwa: “Esposojajj tamar yanaptʼañatak walja tiempo apsusitapat janipuniw kunapachas colerasirïkti. ‘Nanakajj jupan yanaptʼatäñ munapkä ukhajj yanaptʼapjjetaniwa’ sasaw sirïta” sasa (1 Tim. 3:4, 5). ¿Kunjamsa jupanakan sarnaqäwipajj wawanakapar yanaptʼawayi? Pranas jilatajj siwa: “Wawanakajajj kusisit chuymanïpjjänwa, taqe jilat kullakanakampiw wali sum apasipjjerïna. Jachʼa tantachäwinakansa, jan mayninakan jariyataw yanaptʼapjjerïna” sasa. Jichhajja, familpachaw Diosarojj sapürunjam servisipki. Awk taykanaka, jumanakatï altʼat chuymanïpjjäta, mayninakarus yanaptʼapjjarakïta ukhajja, wawanakamajj jumanakjamäpjjaniwa.\n10. Galileankir jaqenakajj Jesusar thaqhapjjäna ukhajja, ¿kunsa jupajj luräna?\n10 Jesusajj jan pantjasirïnwa, ukatsti jaqenakan amuyupsa yatirakïnwa (Juan 2:25). Jesusajj janiw jaqenakan luratanakapak uñjkänti, jan ukasti kunatsa ukham lurapjje ukwa amuyirïna. Amuytʼañataki, mä urojja Galileankir jaqenakajj Jesusaruw thaqhapjjäna (Juan 6:22-24). Ukampisa janiw Jesusan yatichäwip istʼañatak thaqhapkänti, jan ukasti manqʼa mayiñatakikïnwa, uk Jesusajj sumwa amuyäna. Ukatwa jupanakar pacienciamp cheqañchäna. Jan ukhamäpjjañapatakejj kunsa lurapjjaspa uksa qhanañcharakïnwa (Juan 6:25-27 liytʼañataki).\nDiosan arunakap kusisita yatiyapjjañapataki wawanakamar yanaptʼapjjam (11 tʼaqa uñjjattʼäta)\n11. 1) Wawanakamajj taqe chuymat yatiyir sarasipki janicha uk amuyañatakejja, ¿kunsa lurapjjasma? 2) ¿Kunjamsa wawanakamarojj taqe chuyma yatiyir sarapjjañapatak yanaptʼapjjasma?\n11 Awk taykanaka, janiw Jesusjam jan pantjasirïpktati, janirakiw kunsa wawanakamajj amuyasipki uksa yatipkarakismati. Ukampis kunjamsa jikjjatasipjje uk amuyapjjasmawa. Jupanakajj jumanakamp chikapuniw yatiyirejj mistupjjpacha. Ukatwa akham jisktʼasipjjañama: “¿Kunatsa yatiyirejj sarapjje? ¿Taqe chuymat yatiyir sarapjje? Jan ukajja, ¿samartʼañ horasan manqtʼasiñasa, umtʼañas awisajj utjki uka laykukich sarapjje?” sasa. Wawanakaman jan taqe chuym yatiyir sarapjjatap amuyapjjäta ukhajja, kunas taqe chuyma yatiyir sarapjjañapatakejj yanaptʼaspa ukwa amuyapjjañama. Yatiyir sarkasajj inas kun lurapjjañapatak chʼamañchtʼapjjchisma.\n12. 1) ¿Kunsa Jesusajj arkirinakapar qhanañchäna? 2) ¿Kunatsa Jesusajj wachoq juchar purtʼasiñat arkirinakapar ewjjtʼpachäna?\n12 Jesusajj yaqha toqetwa arkirinakapar yanaptʼarakïna. Kunapachatï maynejj jucharu purtʼasi ukhajja, qhepat yaqha jucharuw purtʼasispa ukatsti jukʼamp jachʼa jucharuw purtʼasirakispa, uk Jesusajj sum yatïna. Ukatwa amuyasipjjañapatakejj arkirinakapar ewjjtʼäna. Jupanakajja, wachoq jucha lurañanakajj kunja jan walisa ukjja yatipjjänwa, ukampis kunas maynirojj uka juchar purtʼasiyaspa uk akham sasaw Jesusajj qhanañchäna: “Khititejj mä warmirojj munapayañataki uñtejja, niyaw chuymapanjja jupampi wachoqa juchjja lurjje” sasa (Mat. 5:27-29). ¿Kunatsa Jesusajj ukham ewjjtʼäna? Uka tiemponakanjja, waljaniw wachoq juchanak lurapjjäna, teatronakansa wachoq jucha luririnakwa uñchʼukipjjerïna, jan wali arunaksa istʼapjjarakirïnwa. Jesusajj arkirinakapar wal munasïna, ukatwa kunanakatï juchar purtʼasiykaspa ukanak jan uñchʼukipjjañapatak ewjjtʼäna.\n13, 14. Jan walinakar jan purtʼasipjjañapatakejja, ¿kunjamsa wawanakamar yanaptʼapjjasma?\n13 Awk taykanaka, kunanaktï Jehová Diosajj uñiski ukanak jan lurapjjañapatakiw wawanakamar yanaptʼapjjañama. Jichhürunakanjja, jiskʼa wawanakajj pornografía uñchʼukiñarusa yaqha ukham qʼañu luräwinak uñchʼukiñarus purtʼasipjjarakispawa. ¿Kunjamsa ukanakat jarkʼaqapjjasma? “Pornografía uñchʼukiñajj janipuniw walïkiti” sasaw wawanakamar sapjjañama. Ukampis janiw ukak sapjjañamäkiti. Akham jisktʼasipjjañamawa: “¿Kunatsa pornografía uñchʼukiñajj jan walïki uk wawanakajajj yatipjjeti? ¿Kunas pornografía uñchʼukiñar apaspa? ¿Wawanakajajj taqe kunti awistʼapjjetu? Jupanakatï pornografía uñchʼukiñar wiytata uñjasipjjani ukhajja, ¿yatiyapjjetaspati?” sasa. Wawanakamajj jiskʼäsipkchi ukasa, akham sasaw jupanakar sapjjasma: “Internetana qʼañu luräwinak luririnakajj uñstanini jan ukajj ukanak uñtañatak wiytat uñjasïta ukhajja, saskakitätawa. Janiw ajjsarätati, yanaptʼañwa munsma” sasa.\n14 Kunampis kʼuchirtʼasïta uk wali sumwa amuyasiñama, uk uñjasaw wawanakamajj yateqasipjjarakini. Llätunka tʼaqan parlaniwayktan uka jilatajj siwa: “Awk taykanakajj taqe kunsa arumpejj wawanakapar sapjjaspawa, ukampis wawanakajj kuntï awk taykapajj lurapki uk uñjasaw kuns lurapjje” sasa. Awk taykanaka, jumanakatï musicanaksa, peliculanaksa, libronaksa sumäki uk ajllipjjäta ukhajja, wawanakamajj ukhamarakwa lurapjjani (Rom. 2:21-24).\nJEHOVÁ DIOSAW YANAPTʼAPJJÄTAM\n15, 16. 1) Wawanakajar uywañatakejj Jehová Diosaw yanaptʼitani sasajja, ¿kunatsa jan pächasiñamäki? 2) ¿Kuna toqetsa jutïr yatichäwin yatjjataskañäni?\n15 Manoa chachajj wawapar uywañatak Diosar yanap mayïna ukhajja, ‘Diosajj istʼänwa’ (Jue. 13:9). Awk taykanaka, Jehová Diosajj mayisitanakamar istʼarakiniwa, uka toqet janipun pächasipjjamti. Diosaw wawanakamaru munasipjjatama, altʼat chuymanïpjjatama, kunjamsa jikjjatasipjje uk amuyapjjatam uñachtʼayañatakejj yanaptʼapjjätam.\n16 Jehová Diosajja, janiw wawanakamajj jiskʼäsipki ukhaki uywañ yanaptʼapkätamti, jan ukasti qʼajjo wayn tawaqöjjapjjani ukhasa yanaptʼasipkakïtamwa. Jutïr yatichäwinjja, kunjamsa Jesusat yateqasisajj wawanakamar munasipjjatama, altʼat chuymanïpjjatama, kunjamsa jikjjatasipjje uk amuyapjjatam uñachtʼayapjjasma ukanakatwa yatjjataskañäni. Ukhamatwa qʼajjo wayn tawaqöjjapjje uka wawanakamar Diosar servipjjañapatak yatichapjjäta.\n^ tʼaqa 5 Biblianjja, cheqañchaña siski uka arojj yanaptʼaña, ewjjtʼaña, amuytʼayaña sañwa muni, awisasti castigaña sañwa munarakispa. Awk taykanakajja, munasiñampiw wawanakapar cheqañchapjjañapa, janipuniw coleratajja.\n^ tʼaqa 7 Griego arut “Awkejjay” sasin jaqokipaski uka arjja, wawanakajj awkinakaparu munasiñampi, respetompi jakʼachasiñatakiw Jesusan tiempopan apnaqapjjerïna.\nJupanakaw Bibliat yatjjatirinakamajja\nJAQENAKAROJJA nayraqatajj ¿Kunsa Bibliax chiqpachapuni yatichi? librompiw Diosar uñtʼapjjañapataki, Biblian qallta yatichäwinakap yateqapjjañapatak yanaptʼtanjja. Ukatsti “Diosan munasiñapan jakasipxañäni” librompirakiw Jehová Diosaru ukhamarak kamachinakaparu jukʼamp munasipjjañapatak yanaptʼtanjja.\nWawanakamar Bibliat yatichañaw jukʼamp wakiskirejja. Jehová Diosar uñtʼaña, munasiña, Jupatakjam sarnaqañwa wawanakamar yatichapjjañama. Chachamasa jan ukajj warmimasa janis Testigökchejja, uka pä librotwa wawanakamampejj yatjjatapjjañama (Pro. 6:20). Internetan jw.org cheqanjja, “Ponlo por escrito” sat mä cheqaw utji, ukampiw wawanakamarojj Kunsa yatichi librot amuytʼapjjañapatak yanaptʼapjjasma. (ENSEÑANZAS BÍBLICAS > JÓVENES > ¿QUÉ TE ENSEÑA LA BIBLIA cheqar mantam.) *\n^ tʼaqa 47 Familjam Diosar yupaychkasasa, awk taykat maynejj uka libronakampiw wawanakapar yatichapjjaspa.\nQʼajjo wayn tawaqöpki uka wawanakamar sum uywapjjam\nDiosaw taqe kuns churistu yuspärapjjañäni\nJehová Diosajj munasiriwa\nJaqe masisarojj jiwas kikparjam munasipjjañäni\nDiosan Reinopan uttʼayasitapatjja patak maranakäjjewa\n¿KUNANAKAS IMATÄSKI? “Janipuniw kunas jarkʼañapäkiti”\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Noviembre 2015\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Noviembre 2015\nYATIYAÑATAKI (CONGREGACIONAN YATJJATAÑATAKI) Noviembre 2015


Génesis 21 QA97 - Arsutaparjamasti Tatitojj Sara - Bible Search\n1Arsutaparjamasti Tatitojj Sara warmirojj ist'änwa, uqhamaraquiw arsutaparojj phokhäna. 2Uqhamasti Sarajj usur jakeptänwa, ucatsti Abrahamataquejj mä yokall wawa wawachasïna, cunapachatejj Abrahamajj wali chuymanëjjan ucapacha. Wawasti Diosan arsutaparjamaw horasapar nacïna. 3Abrahamasti Sara warmipat nacir wawarusti Isaac sasaw suticharaquïna, 4ucatsti nacitapat quimsakallko uru sarakataruw circuncidaraquïna, cunjämarutejj Diosajj sawaycatayna uqhamarjama. 5Cunapachatejj Isaacajj nascän ucqhasti, Abrahamajj patac maranïnwa. 6Ucatsti Sarajj saraquïnwa: “Diosaw nayarojj larusiyitu, take qhitinacatejj jichhajj wawanïtajj yatipjjani ucanacajj larusipjjaraquiniwa. 7¿Qhitis sasapänjja nayan Abrahamatac wawanïñajj-jja? Ucampis jichhajj jupataquejj mä yokall wawanïtwa, jupajj sinti chuymanïcjjchi ucasa” sasa.\nAgar warmimpi, Ismael wawapampejj Abrahaman utapat alisnucutäpjjewa\n8Isaac wawasti jilsjjänwa, ucatsti ñuñut t'akatäjjaraquïnwa. Cuna urutejj ñuñut t'akapcän uca urusti Abrahamajj mä jach'a fiesta luräna. 9Ucampisa Sara warmejj uñjaraquïnwa, Egiptonquir Agar warmin Ismael wawapajj Isaacat larusisquiri. Uca Ismaelasti Abrahaman wawaparaquïnwa. 10Ucatsti Sarajj Abrahamarojj sänwa: “¡Uca esclavampi, wawapampejj utasatjja sarjjapjjpan! Isaac wawajjajj janiw esclavan wawapampi chica herencia catokcaspati” sasa.\n11Abrahamasti uc ist'asajj chuymapjja wal usuyasïna, Ismaelajj wawaparaquïtap laycu. 12Ucampis Diosajj Abrahamarojj sänwa: “Jan jumajj llaquisimti uca wawatjja, uqhamarac sirvirimatsa. Cuntejj Sara warmimajj mayctam ucanacjja phokhascaquim, wawanacamasti Isaacatwa sartapjjaraquini. 13Esclavaman wawaparusti mä jach'a marca tucuyaraquï, juman wawamaraquïtap laycu” sasa.\n14Khepärmanthisti Abrahamajj wali alwatwa Agar warmirojj t'ant'a churäna, mä umani lip'ichi wayakampi cuna, take ucanacsti k'epjjaruyawayaraquïnwa. Ismael wawaparu irpjjaruyasinsti esclavaparojj qhitanucjjänwa. Jupasti mistuwayjjasinjja Beerseba wasaranwa sarnakascäna, janiraquiw cawcsar sarañsa puedcänti. 15Cunapachatejj uca lip'ichi wayakan umapajj tucusjjän ucqhajj wawaparojj mä koka c'uchuruw kont'ayawayi, 16ucatsti ucat jaya chekaru kont'asiriw sarjjäna, jan wawapar jiwir uñjañ munasa. Cunapachatejj jupajj kont'ascän ucqhasti wawajj jachatatänwa.\n17Ucampisa Diosajj uca wawan jachatapjja ist'araquïnwa, Diosan angelapasti alajjpachatpachwa Agar warmirojj jawsaraquïna, saraquïnwa: “¿Cunas pastam, Agar? Jan ajjsaramti, Diosasti wawaman jachatapjja ist'iwa cawqhancquitejj ucqhatpacha. 18¡Sartam! Ucatsti wawamar amparat irpjjarum, juparusti nayaw mä jach'a marca tucuyä” sasa.\n19Ucatsti Diosajj Agar warmirojj mä uma phuch'u uñacht'ayäna. Jupasti sarasinjja lip'ichi wayakaparojj uma phokhantäna, ucatsti Ismael wawaparuw umt'ayäna. 20-21Diosasti uca wawarojj yanapänwa, jupasti Parán sat wasaranwa jacäna jilsuraquïna, flechanacsti sumwa apnakañ yatiraquïna. Kheparusti taycapajj Egiptonquir mä warmimpiw casarjjaraquïna.\nAbrahamampi, Abimelecampejj mä arust'äwi lurapjje\n22Uca urunacansti Abimelec reyejj Abrahamampi parliriw saräna. Ejercitopan jilïripa Ficol chachasti jupa chicaw sararaquïna. Abimelec chachasti Abrahamarojj sänwa:\n—Nanacajj uñjapjjtwa, Diosajj take luräwiman jumar yanapatapa. 23Uca laycu, jichhajj uca Diosam laycu mä juramento lurarapita aca chekana jan cuna ñankhsa nayaru, uqhamarac wawanacajjaru, wawanacajjan wawanacaparusa lurañamataqui. Cunjäma suma chuymampitejj nayajj jumar uñjcsma uqhamrac jumajj aca marcan jaquir jakenacajjampi luräta.\n24Abrahamasti —Jurarapsmawa —sasaw saraquïna.\n25Ucatsti Abrahamajj Abimelec chacharojj mä uma phuch'jjatwa arsusiraquïna, uca uma phuch'sti Abimelec chachan sirvirinacapaw Abrahamatjja aparapjjatayna. 26Abimelec chachasti ucjjarojj saraquïnwa:\n—Jichhacamajj janiw nayajj cunsa uca toketjja ist'cti, janiraquiw jumajj cunsa uca toketjja yatiyquistati. ¿Qhitirac uc lurasapänsti? —sasa.\n27Abrahamasti ovejanaca, vacanacwa Abimelec reyirojj churäna, uca urpacharaquiw panpachanejj mä suma arust'äwiru mantapjjäna. 28Ucampisa Abrahamajj oveja tamapatjja pakallko ovejanacwa yakhachi, 29Abimelec chachasti uc uñjasajj jisct'araquïnwa:\n—¿Cunataquis aca pakallko ovejanac yakhachta? —sasa.\n—Aca pakallko ovejanac churcsma ucanacajj mä khanañchäwïniwa nayan aca uma phuch'u lurasiscatajja, —sasa.\n31Ucatwa uca chekajj Beerseba sas sutichatajja, uca chekan panpachani juramento lurapjjatap laycu.\n32Arust'äwi luratatsti Abimelec chachampi, ejercitopan jilïripa Ficol chachampisti filisteonacan orakeparuw cuttanjjapjjäna. 33Uca Beerseba chekansti Abrahamajj mä koka ayruntaraquïna, tamarisco sat mä koka, Tatituruw art'asiraquïna, wiñay jaquiri Diosaru. 34Jaya tiemporaquiw Abrahamajj filisteonacan orakepan jacäna.


Panamá: «Ngäbe-twa, Buglé-twa, Panameñ@-twa» · Global Voices Aymarata\n(es) ukan jaqukipiri\tHelena Garcia\nJaqukipäw uñt'ayata/apkatata 25 Qasäwi phaxsi 2012 7:30 GMT\nAka blog ullart'apxañäni Malagasy, বাংলা, Français, Español, English\nAka uñart’awix (post) jiwasan jach’a uñakipaw Indígenanakan Derechonakapatawa.\nJichha maranxa ukhamarak redes sociales ukaruw jallallt'ata, Ngäbe-Bugle-nakan ch’axwawinakapat anata phaxsin uñt'ayi kunjams Ariel Moreno Global Voices ukatx yatiyi Ngäbe-Bugle uksankirinakax Panamericana thakhi sit’antapxäna, mineria ukxat arst’asiñataki ukhamarak “marka apnaqirinakan maymarax uka pachpan qhuya ukat amtat amtatakän ukar phuqhapxañapa mayipxi»\nAriel jilax qhipatw qilqt'i:\nPanamá wali jach’a jan walt’awinakw uñjaway democracia kutt’aniwitat 1989 maran kunapachati Ngobe Bugle ukankir indijinanakaw thakhi sit’antañ amtapxan 31 uru saraqkipan chinuqa phaxsit 2012 marana, mineria ukhamarak hidráulica luraw jakawipxat arst’asisa. 5 uru saraqkipan anata phaxsit ukankaskapxakinwa, kunapachati pallapallanakax ancha ch’amamp ananukuna.\nJan walt’awix mawk’it sayt’ayataw indígenanakamp marka apnaqirinakampi mä amtawir puripxatapata. Ukampirus hidráulica luraw ukhamarak minería jakaw uraqinakan kuns lurapxan jichhakamax panameñonakan lup’iwinakapankaskakiwa\nJichhaxa, pallapallanakan ch'amamp yanqhachapxatapat amuyt'añataki, Cooperativa Audiovisual ukax mä campaña vídeo ukampiw qalltapxana «Ngäbe ukati, Buglé ukati, Panameñ@ ukati», Guna Orgun Wagua ukarjam luratawa.\nBlog Prensa Ngäbe-Bugle ukax uñt'ayiwa:\nYomira John, Kanabiz, Lucy Cristina Chau, Said Isaac, jan ukax Nelva Reyes uñt’at panameño kullak jilatanakax arup ajanup “Ngäbe-twa, Buglé-twa, Panameñ@-twa” campaña mayt’apxi. Ukanxa, walja marka tamanakax yatiyaw qilqatanakapan kunjams pallapallanakax sinti ch’amamp yanqhachapxi jan derechonakap yäqasa, ukhamarak violencia sexual apnaqas antiminera ukat saratsiwix utjkan ukwa uñt’ayapxi.\nWidiyunxa, uñt’at panameñonakax indijinanakan arst’awinakapwa uñt’ayapxi, pallapallanakan ch’amamp yanqhachat uñjasipkan ukwa PDF formato ukan uñt'ayapxi.\nVideo qilqatranxa, Cooperativa Audiovisual ukax aka kampañatw amtanak yapxati:\nRecurso mineral, hidrico ukhamarak ambientales jark’awi ch’axwawix janiw Ngäbe-Buglé ukankiti, jan ukax taqpach panameñ@s ukanakankiwa.\nFacebook ukanw video lurat jamuqatanakx uñjasma, ukhamarak Ngäbe-Bugle ukan yatiyawinakap yatirakisma, indígena Silvia Carrera p'iqinchirin Twitter jan ukax Facebook ukanakapan uñjasma.\nAka uñart’awix (post) jiwasan jach’a uñakipaw Indígenanakan Derechonakapatawa..\nJisk'a jamuqax Ngäbe Buglé ukankir jisk'a imillaruw uñt'ayi. Flickr U.S. Embassy Panama (CC BY-ND 2.0) ukat apaqata.


Yemen: ¿Ali Abdullah Saleh Jaqitak Anataw Tukuyawipa? · Global Voices Aymarata\nJaqukipäw uñt'ayata/apkatata 30 Achuqa phaxsi 2011 14:45 GMT\nAka blog ullart'apxañäni Nederlands, Español, Malagasy, 繁體中文, 简体中文, Français, Italiano, Ελληνικά, English\nAka post ukax mä suma kankañ ajllt’awiwa Yamen markan markachirinakan 2011ni maran sartasiwipxatawa .\n18ni marzo phaxsit sarakata uruxa mä El 18 de marzo fue el día más wila wartawinwa [en] Yemen markanxa kunawsatix unxtasiñanaxa qalltkana, pä phaxsi qhipaxatpachxa. Ali Abdullah Saleh uka jaqixa walx kutiwa jawsi pallapallanakaru kunalaykutix jupanakan tuwaqapxañapataki unxtasirinakaru, mark amanqirinakaru saykatirinakata jan kunas jupanakaru yankhachatañapataki. Ukampirus, uraq kjathat utxipanaxa janiw kunas lurasxiti. Ukjamakasinxa kjanpachanxa, viernes uruxa, kjitinakatix Yemeni mark iripirin arkiri pallapallanakapaxa mäkiwa markachiri unxtasirinakaruxa yanqhachaña qalltapxi walxaniru jiwarayasina, jiwaratanakaxa 46niruwa puri ukjasmaraki walxaniruwa usuchnuqupxi. Yankjachawixa, taqini markachir unxtasirinakaru tukjañatakinwa, jichhaxa markachiri unxtasirinakat arxatirinakax walxaniw yanat’añatak yapxatapxi.\nWillküru uruxa, Ali Muhsen jaqixa, pallapallanakan jilir irpiripaxa qhanañchawayiwa “waynanakan mark turkakipañ amuy llamp’uw unxtasiwinakapar yanapapañataki.”\nNasser Arrabyee, Yemen markan yatiyirix qilqt'awayiwa ukatx uñt'ayiwa [en]:\nAli Muhsen, pallapallanakan irpiripaxa,willküru urux qhanañchawayiwa, aka kjitinakatix llamp’u turkakiptawi unxtasiwimp sarantapki, aka Ali Abdullah Saleh mark iripirir saykatapñatak ukanakar yanapt’añataki.\nAka amtaxa churasiwayanwa kunawsatix Muhsen(división armada 1) ukan pallapalla arkirinakapaxa sarxapxana taqi chiqarua kawkjantix aka unxtasiwinakax jacha yatiqañ utaxa utjki ukjanakaru. Aka domingo 20ka uru marzo phaxsit 2011ni saraqataru.\nAka amtawix mä amuyu sallqantawiw qjitinakatix Saleh tuqi sartasipki ukanakataki.\nMussen jaqixa, janch masipawa aka mark irpirina, jupax payïr pallapallanak irptiriwa, wali arxatiri amuyump aka Saleh ukaruxa.\nAli Muhsen mark iripirin lurawinakapx uñtasispaw pallapallankan mark irptañapataki katxaruwir markachir unxtasirinakamp ukjamata Ali Abdullah Saleh jupa tuqi sayt’añataki.\nMä Yemeni jaqixa (@yemen4change) uka tuqw twitiyana:\n@RAHB1980 Jichhakamax pallapallanakax payar jalxtatawa, wali janiw sawinakampi, yaqhip pallapallanakax mäkiw jaqkatataspa, ukax mä urutxamakispawa.\nWillkür jayp’u tuqiruxa, Ali Muhsen irpirin lurawinakapax walxa pallapall yemenís embajaduranaka ukjamaraki mark p’iqinchir irpirinakaw janiw säs sawayapxi.\nSuhail TV tuqiw twitiyapxiwa:\nP'ampacht'apxita, gobenatinakampin palla pallanakampin Sheiks ukanakan jatjawipat imt'atajata.\nWalxani markar p‘iqinchirinakawa uñt’apphita ukjamaraki pallapallanak tuqit utjawayi ukat uñt’apphita.\nKuwait, China, Siria, Jordania, Japón, Arabia Saudita, Pakistán yaqhipanakampixa, anqaxat irptiriru yanapirinakaxa janiw yanapapkjirismati sasaw sawayapxi, jupanakaxa markachiri unxtasirinakaruwa jaqattawayapxi.\nTom Finn jaqixatwitiyanwa:\nChhichhillankanakxamaw jaqurtasipki Yemenanaxa, pani Pallapall irpirinak, paralamintun arsuri ukjamaraki anqax Japon markat irnaqirisa sarxarakiwa.\nYahya Al-Saryhi, uñicht’ayawayiwa (G.C.Y) جيل التغيير اليمني mä lista taqini qhitinakaytix janiw irnaqjiristi sawayapki ukanakata ukanakatxa sawayiwa nayax uka turkakiptawiruxa yanapawa sasina. Hameer Al-Ahmer, payiri irpiri cámara de diputado ukatja, Checa markat irnaqirixa, Telivision Yemeni irpirisa ukjamaraki Aden mark irpirisa aka akjuwinkaphiwa.\nAkaxa mä sawiwa uñtasi qhipa 33ni mara markar irptawiwa Ali Abdullah Saleh jaqinxa.\nBen Wedeman jupaxa twitiyawarakiwa:\nAli Abdallah Saleh: wali liwi liwi puniwa, ukjamaraki jaqusirxamaxiwa #Yemen\nLurasiskiwa lurawinakaxa#Yemen jichhax pallapallanakan irpirinakapax unxtasirir markachirinakaparuw jaqkatxi jichhax kunas suyt’asi. #Saleh jaytjañapa jan ukasti sarxañapa\naka post ukaxa mä suma kankañ ajllt’awiwa markan markachirinakan 2011ni maran sartasiwipxata .